
     LAV ŠESTOV I TREĆA DIMENZIJA MIŠLjENjA
opit iz kainos gnoseologije*

                    „Ja sam u više navrata govorio da je gnoseologija duša filosofije …reci  mi kakva ti je gnoseologija i ja ću ti reći kakva ti je filosofija”

            Ovo je ogled o ljudskim (i ne samo ljudskim) moćima i nemoćima, ili, Ziziulasovski rečeno, o čovekovoj sposobnosti i nesposobnosti. 


Ovom prilikom ćemo se naročito usredsrediti (u tematskom smislu), na moć i nemoć poimanja, te ćemo se govoreći (njome i ne samo njome) o njoj (i ne samo o njoj) obreti u oblasti takozvane Gnoseologije. 

            Pri svemu tome, za glavnog junaka ovog ogleda odabrali smo upravo onoga kojega smo odabrali, Lava Šestova (alias Leon-a Schwartzman-a). Za jedne, kao na primer za N. Berđajeva, Šestov je bio Gnosimah; za druge, kao na primer za N. Miloševića, on je čak i Ateista; a za treće je samo još jedan Skeptik i Agnostik; za četvrte, kao na primer za D. Grlića, ovaj bivši Predsednik Ničeovog Društva bio je ne mnogo više od Žonglera Mudrosti i Velikog Provokatora; za pete pak, prvenstveno Briljantni Stilista, eventualno Pronicljivi Psiholog; itd, itd. Za one poput, takođe Berđajeva!, B. Martina i mnogih drugih, on je još uvek nepoznati i neshvaćeni Genije Religijske Filosofije, i pravi Prorok istinskog Filosofskog prevrednovanja lažnih „vrednosti” mizosofije. Uostalom, jedan od najvećih i najuspešnijih Lovaca na „glave” najnotornijih, najokorelijih i najopasnijih mizosofa, poput Organonskog Aristotela, Spinoze, Kanta, Hegela, Huserla, i mnogih drugih.

            Što se nas tiče, i namera ovog ogleda, Šestov nam je neprocenjivo značajan kao onaj koji, iz svoje kako je on naziva (a mi ćemo se ovde poslužiti ovim nazivom i za druge dve dimenzije) Druge Dimenzije Mišljenje
, paradigmatično seže i ka Prvoj (ovo je zapravo naziv koji je Šestov implicitno dao ovoj Dimenziji) i ka Trećoj Dimenziji Mišljenja (iako za ovu „treću” ne važi nabrajanje, a za onu drugu čas važi čas ne važi, u zavisnosti od toga da li se više naginje ka prvoj ili više ka trećoj, kako kad i koliko),  tvoreći vojujući most voljnog i nevoljnog posredovanja, bilo suprotstavljajući se, bilo kao saveznik i Prve i Treće, nastojeći da održi „autonomiju” i „nezavisnost” i u odnosu na Prvu i odnosu na Treću. Ali, parafrazirajući V. Jerotića, koji govori o tome da se u svakome od nas nalaze mada u vrlo različitom stepenu i proporciji, i paganski i starozavetni i novozavetni čovek, mogli bismo reći i da se u svakom od nas nalaze pomešane i Prva i Druga i Treća Dimenzija Mišljenja; na veoma različite načine, i u veoma različitim proporcijama; sa veoma mnogo komešanja, tumbanja i kolebanja, preobražavanja ili učmalosti: kako i koliko kod koga!

            Dvadesetih i tridesetih godina prošlog veka, Šestovljeva zvezda (ali ne  petokraka) blistala je nad mnogim najpoznatijim, najvećim i najčuvenijim svetskim Univerzitetima, pleneći i očaravajući njegove slušaoce, među kojima su bila i neka od najznamenitijih imena (poput Huserla, i Huserlovog učenika Hajdegera), i potresala ih, lepotom, neobičnošću, hrabrošću, dubinom, originalnošću i novinom, i možda ne samo novinom. Osim što su nam danas daleko poznatiji od njega njegovi zapanjeni i zadivljeni slušaoci sa Zapada, poznatiji su nam i njegovi prijatelji i saborci, protagonisti Ruskog Srebrnog Veka, junaci Religijske Filosofije, sa kojima se borio i sporio. Kao Filoteosof
, ljubitelj Božije Mudrosti, Lav Šestov je još uvek ostao začudo najnepoznatiji, najneupoznatiji i najneprepoznatiji. Zadatak svih nas je da to promenimo. Da Šestovljevu Drugu Dimenziju Mišljenja ocrtamo, okusimo i erotematizujemo, osvetljavajući time i Prvu , u Svetlosti Svetlošću i iz Svetlosti Treće Dimezije Mišljenja. 


Nećemo biti ni sistematični, ni dosledni, ni objektivni, barem što se tiče Prve Dimenzije Mišljenja; a što se tiče Druge, videćemo! Zapravo, i Prvu i Drugu Dimenziju, i njihov uzajamni odnos, i odnos i Prve i Druge Dimenzije Mišljenja prema Njoj, nameravamo da ispitujemo i upitujemo iz Treće i u (za ovu priliku tako, ikonomijski i kenotički nazvanoj) Trećoj Dimenziji Mišljenja: Pravoslavnoj (dakle, Dimenziji Naddimezionalnosti, kako mišljenja, tako i, neslivajuće i nerazdeljujuće sjedinjavanih sa njim: pevanja, slikanja, kušanja, mirisanja i dodirivanja, verovanja, nadanja, ljubljenja i sozercavanja; Dimenziji ocelomudrivanja odnosno teozisa!): u (i iz) Trećoj Dimenziji Gnoseologije: Kainos Gnoseologiji! 


A koje su prve (ili druge) dve Gnoseologije, upitaće se možda neko? Ona sa kojom se Šestov borio i koju je nadvladavao: Prva? I ona Šestovljeva, odnosno Šestovu mila: Druga?


Mogli bismo, za ovu priliku da nazovemo Prvu Starom; a Drugu Novom. Kako bismo tada nazvali onu Treću? Ontološki, a ne samo hronološki novu?: Kainos! (Ovo naglašavanje razlike novog i kainos, nije bez kardinalnog značaja, jer grčki pridev NEOS (NEA, NEON) pokazuje da je nešto novo u smislu malopređašnjosti i mladosti, dakle u hronološkom smislu. A da je reč o nečemu ontološki, kvalitativno i apsolutno novom – zaista i suštinski novom – pokazuje pridev KAINOS (KAINH, KAINON) koji označava pre svega osobinu onoga što još nije bilo, njegovu neobičnost, izvanrednost i nepoznatost)
.


Krećući se, kako bi Kant rekao (u „Kritici Moći Suđenja”, govoreći o „reflektujućoj moći suđenja”, koja „lebdi između opšteg i posebnog” krećući se „između neodredljivog posebnog i nedisponibilnog opšteg”) „tamo – amo”
 kao u Gnoseološkom „čistilištu”, između „pakla” Prve i „raja” Treće Dimenzije Mišljenja – zbog čega je možda i propovedao „Filosofiju Tragedije”!; ili, kao Starozavetnik, priklješten sa jedne strane paganstvom (Prvom Dimenzijom), a sa druge praćajući se sa Novim Zavetom (Trećom Dimenzijom Mišljenja – Kainos Gnoseologijom); kao neko ko podjednako odbija i osvrtanje ka Prošlosti, i sećanje na Budućnost; Šestov je ipak pri svemu tome činio, budući idoloborac, znatne usluge Trećoj Dimenziji Mišljenja, razobličavajući idole Prve (i to bolje od mnogih i pre mnogih pripadnika Treće!) – iako joj i škodeći (a i to opet začudo manje od mnogih i premnogih zvaničnih pripadnika Treće Dimenzije Mišljenja) i nevoljno doprinoseći čak i Prvoj, svojim, reklo bi se, podjednako nevoljnim ikonoborstvom, projavljujući ga ponajviše kroz (naoko sa njime ne naročito povezanu) gnosimahiju, odnosno znanjeborstvo. 


Šestov je imao uši da čuje ono „počuj Izraele!” („audi Israel!”). Stoga nije ni malo čudno ono njegovo uporno navođenje stihova Pola Verlena: „De la musique avant toute chose… Et tout le reste est litterature”
. Uostalom znamo da je Šestov čak težio karijeri profesionalnog operskog pevača, i da njegov interes za Muziku i Poeziju (na primer Misea, Bodlera i Verlena) nije prestao niti se umanjio, ni pošto se posvetio „Najvišoj Muzici” – Filosofiji. Šestov je, dakle, sem ušiju da čuje, imao i glas da zapeva! Ali…

 Ali kao da nije imao oči za: „pogledaj Kainos Izraele!”: Bogoviđenje, bez kojega nema Kainos Teognosije! Kao da je, sablaznivši se o Boga Ovaploćenog, mesto da se sinergijskim podvigom blagodatno vine ka njoj, udario o Treću Dimenziju Mišljenja kao u Zid, pokušavajući sa Bodilom praćati se.

            A bez Teofanije,  bez Ikonologije i Ikonosofije, kao što nema Teognosije, nema ni Kainos Gnosisa „en general”, kompletne „Treće Dimenzije Mišljenja (-Pevanja-Slikanja-Ljubljenja… : ocelomudrenja i isceljenja svih čovekovih, i čak ne samo čovekovih, moći i nemoći: oboženja!)”; dakle, nema ni Kainos Antropologije, Kainos Ktisiologije (Tvaroslovlja) , Kainos Kosmologije, Kainos Horohronologije (Prostorovremeslovlja)!… Sve to rezultira Paraantropologijom u kojoj čovek nije imago Trinitatis, te otuda Paragnoseologijom, (doslovno odSlovnom, odnosno Zastarelom!), lišenom gotovo u potpunosti Teologije o Nestvorenim Energijama i Pravoslavnog Sinergizma i Maksimalizma: Parafilosofijom Tragedije!


 Za Parafilosofiju Tragedije, nema Kainos Gnoseoloških uvida Svetog Dionisija Areopagita i Svetog Grigorija Nisijskog na primer, nema „Treće Dimenzije Mišljenja” Pravoslavne Filosofije Filokalije, u kojoj se slika javlja u svojstvu ontološko-gnoseološke kategorije: ona poseduje samostalno biće, i istovremeno se pokazuje kao znanje (ne samo kao nosilac znanja, nego i kao samo znanje). Upoređujući „slike” u književnoj i likovnoj umetnosti, i pokazujući njihovu strukturnu identičnost, Sveti Grigorije Nisijski je nazivao „likovnu umetnost” –  ne prvobitnim izrazom tehne, koja označava i „zanat”, nego rečju episteme, koja, pre svega, ima značenje „znanja”, „nauke” (ten grafiken epistemen)
. Nazivajući živopis tim (u to vreme) čisto gnoseološkim terminom, Sveti Grigorije ga je uzdigao na ravan Filosofije
!


Dakle, ikone su znanje i znanje je ikona i ikonijsko, kao što je, „uostalom”, Svetomaksimovski rečeno, Ceo Ovaj Vek Koji Je Ikona Istine Budućega Veka. 


Za „Treću Dimenziju Mišljenja” Bogopoznanje i Bogoviđenje nisu ni nepovezani, ni razdvojeni, a kamoli konfrontirani; te se svaka (makar koliko implicitna, kao što je kod Šestova) teofanimahija pokazuje i kao ništa manje teognosimahija, „a” teognosimahija kao teofanimahija; i ovo važi „čak” i za Antropofaniju i Antropognosiju, i za spoznaju odnosno viđenje sve tvari!

            A sad, da se, na miru, okrenemo Šestovljevim zaslugama: započnimo dakle, i „nedosledno”, i „nesistematično”, i „subjektivno”; i to i što se tiče sadržaja 

„i” što se tiče načina (metoda) izlaganja – upravo onim poglavljem kojim ćemo i započeti (ne osvrćući se na primedbe ni iz Prve ni iz Druge Dimenzije, uz stalno sebi zadržavano „pravo”, odnosno slobodu najraznovrsnijih skokova i digresija, kongresija, pa i padova, jer mi imamo pravo i da grešimo i da se popravljamo stalno iznova ustajući). 

†

                  „Osvrtanje”
  kao  „Poznanje Dobra i zla”

                                                        ili
Kritika Prve Dimenzije iz Druge (uz čak, iako skrivenu,   malu pomoć i Treće!):

Lajbnic, Šestov, Sveti Damijani, i ostali
znanjepoklonici, znanjeborci i znanjepoštovaoci
                   „Meduzina glava ništa ne može čoveku koji hoda napred i ne osvrće se, ona skamenjuje svakoga ko se okrene i pogleda joj u „lice” ”

                   „Jer vam kažem da može Bog i od kamenja ovoga podignuti djecu Avramu”  (Mt3 9)
                   „Cilj i granica podviga jeste znanje (gnosis) i sećanje na Boga: ad je pak neznanje i propast je zaborav”
                                              Sveti Marko Podvižnik 

            O kakvom ćemo „Osvrtanju” ovde govoriti i zbog čega? (Koga?). No, najpre nadosvrnimo se ka Lajbnicu, emancipovanom znanjepokloniku i njegovim veritates „emancipatae” a Deo, (istinama „nezavisnim” od Boga), koje su izazvale Šestovljevo idoloborstvo odnosno rat protiv znanjepokloništva Prve Dimenzije  Mišljenja iz Druge Dimenzije Mišljenja, i zato nam je potrebno da uvidimo kako razmišljaju pripadnici Prve Dimenzije, što ćemo donekle i pokazati u ovom radu u ličnosti Lajbnica.

 Opijen sirenskim glasovima, kakofonično nam je „opevao” da Božiji razum tvori stvarnost večnih istina, iako Njegova Volja u tome nema udela. Po Lajbnicu su znači večne istine ušle u razum Božiji ne tražeći od Njega  saglasnost. Kad, odakle, ili iz koga, i  gde su to večne istine obitavale pre nego što su ušle u razum Božiji? Nismo sigurni da je naš mislilac Prve Dimenzije Mišljenja hteo o ovome da ispituje, upituje, tj. opituje.

  Mi Lajbnica pitamo kako je mogao da oprosti Bogu, što se pokorio rđavim istinama, što ih nije slobodno sazdao, nego ih je prihvatio takve kakve ih je zatekao, i tako „nužne”? Da li je ovo Lajbnicova teodikeja, ili pre malumdikeja (opravdanje zla)?
  Po plodovima ćemo poznati, tj. on na pitanje, „Unde malum?” („Otkuda zlo?”), daje odgovor – : „Ali mi, koji verujemo da svako biće proističe iz Boga, gde ćemo mi naći izvor zla? Odgovor je da on mora biti tražen u idealnoj prirodi stvorenja, ukoliko je ta priroda obuhvaćena večnim istinama, koje su u Božijem razumu nezavisne od Njegove Volje. U božanskom razumu je ne samo prvobitni oblik dobra, nego još i poreklo zla. To je region večnih istina, koji je idealni uzrok zla, takoreći, isto koliko i dobra ”
.

 Zlo što dolazi sa večnim istinama, u „drugom svetu” će, po Lajbnicu , biti ispravljeno, i to će učiniti Bog, koji je „ovde” po zahtevu večnih istina
 „morao” da dopusti svaku vrstu nesavršenstva, (po ovome vidimo da su i večne istine nesavršene), ali tamo nikakvih nesavršenstava neće biti. Ali, zašto su neke večne istine nesavršene, i da li će se na „onom” svetu odreći svoje moći da čine zlo? Kao da su i te večne istine prinuđene, nekim drugim nadvečnim nadistinama, da u svetu dopuste nesavršenstvo, a „čime” su prinuđene te druge istine? –  ili da nisu samoprinuđene? Lajbnic je ubeđen da hoće ali…
             Znanje nije isto što i vera (što ne znači da poričemo znanje vere i veru znanja), kao što su srednjovekovni mislioci govorili da je vera još nedokazano znanje – credo ut intelligam (verujem da bih znao), tj. da je vera potencijalno još nedokazano znanje. Da li znamo ili verujemo da postoji Bog? Sveti Vasilije Veliki bi nam rekao: „Ako, pak, kažeš, da onaj koji veruje takođe i zna, onda otuda otkuda veruje, otuda i zna, ili i obratno, otuda otkuda zna, otuda i veruje”
. Za Kainos Gnoseologiju u kojoj i iz koje se neslivajuće i nerazdeljujuće sjedinjavaju: Kainos Gnosis i Kainos Pistis, kao i Kainos Bogoviđenje i viđenje sve tvari znanje proizilazi iz  vere, i vera proizilazi iz znanja. Kliment Aleksandrijski povezuje ove dve aktivnosti neraskidivo, upotrebljavajući naizmenično oblike: „znanje je uverljivo (= pouzdano), a vera je (s)poznata (razumljiva)”
. Po Panajotisu Hristuu: „Nije nam moguće da se izjasnimo, da li jedna od ovih dveju aktivnosti prethodi onoj drugoj,  jer one idu zajedno, a u mnogome su podudarne; one su dve faze na putu Bogopoznanja koje se ne razlikuju po vremenu, nego po funkciji, i koje počinju od jedne intuitivne aktivnosti, koja postoji u nama”
.

            Još u srednjem veku, kao glas Logosa! Slova! (glas oslovljavanog Slovom), vapijućeg u pustinji slovio je Sveti Petar Damijani – da Bog može sa nama da učini da ono što je bilo bude kao da nije bilo . On je pošao od toga, da Bog vide da je sve dobro (lepo) stvorio, za Večnu Zajednicu sa Sobom. A ako je tako, otkud to da su Sokrata otrovali 339. god. pre Hrista, da je on ili iko drugi otrovan, otkud smrt? Zar će uvek biti da je Sokrat bio otrovan 339. god. pre Hrista? Zar je smrt nadistorijska istorijska činjenica? Ali, koliko je ona onda istorična? Ono što pitamo je, gde i kad se završava ta činjenica da su Sokrata otrovali, da li može biti kao da ga nikada nisu otrovali?

            Može, u Fiatologiji
 Vaskrsenja, i to po rečima Svetog Maksima Ispovednika u apokatastasisu ne samo prirode već i slobode
. Setićemo se ovde i reči Svetog Grigorija Nisijskog: „Zlo ne postoji, njega nema već se dešava, biva. Ono što nije svagda postojalo neće ni postojati svagda. Zlo se ne može sačuvati budući da nije od Boga. U samoj stvari ono je „nedostatak dobra”, „ne-dobro”, tj. „ne-biće”, pošto ne poseduje svojstvo da bude izvan proizvoljenja, zlo će doći do svog potpunog uništenja, kada svo proizvoljenje bude bilo u Bogu: ono neće imati gde da postoji”
. Znači, Sokrata su otrovali 339. god. pre Hrista, neće imati gde da postoji. 
            „Istorija čovečanstva, tačnije, svi užasi istorije, po rečima Svevišnjega odbacuju se, prestaju da postoje, pretvaraju se u priviđenje, u himere. Petar se nije odricao, David je pobedio Golijata ali nije bio preljubnik, razbojnik nije ubijao, Adam nije okusio zabranjeno voće, Sokrata niko nikada nije otrovao. Činjenica, datost, stvarnost, ne vladaju nad nama, ne određuju nas ni u sadašnjosti, ni u budućnosti, ni u prošlosti
. Ono što je bilo biva kao da nije bilo, i čovek se vraća slobodi za dobro, pred kojom tamni, gasi se naša sloboda izbora između  dobra i zla ili tačnije, pred kojom naša pala sloboda biva ponižavajuće ropstvo”
. 

            Vratimo se Lajbnicu i njegovom tumačenju postojanja zla, da bismo ukazali na njegov slobodan
 izbor odricanja (ali ne i Slobodom Nadsilne Bogočovečanske Ljubavi) od usinovljeništva, (iako je on za Boga uvek njegov sin), gde Lajbnic, zapravo autistično i nesaborno, mimo i izvan kriterijuma istinitosti filosofske intuicije – sabornoličnog duhovnog opita, nudi svetu istine u koje je sam sebe ubedio, i pokušava da i nas ubedi, verujući da time nužno ubeđuje „dokazima” sve ljude.

            Otkud „znamo” da Bog nije stvorio zlo? Kako verujemo da je ono – apousia (odsustvo) dobra? Šestov tvrdi da razum nema i ne može imati nikakvu nužnu i objektivno-apstraktno-bezličnu istinu, a razum raciolatrista poput Lajbnica baš takvu „istinu” hoće, da bi sa njom bio Tvorac umesto Tvorca, da paraopitom kojim je zmija nagovorila prvog čoveka, „onaj dan kada okusite s njega” (Post 3 5); i  „samoočevidnošću” vaspostavi, da to što je jednom bilo ne može biti kao da nije bilo, da Bog ne može da promeni da dva i dva ne budu četiri, da Bog nije mogao da stvori breg bez doline, da pretvori vodu u vino, da umre na Krstu Onaj koji je bez smrti.

            Ali zar poslušati takav „razum” i paraopit? Zar i Pravedni Jov ne uviđa da mu je spaljeno imanje, da su mu deca ubijena, da je u gnojnim ranama, zar nije on ono što non cadit sub omnipotentia Dei (ne potpada pod Svemogućstvo Božije), ono što ne dozvoljava Lajbnicovo „opravdanje zla”? Zar Pravednog Jova njegovi prijatelji nisu „tešili”, poput Lajbnica i Spinoze, rečima non ridere, non lugere, neque detestari (ne smejati se, ne plakati, ne mrzeti, već samo razumevati)?

            Ali  kako razumevati? Poput Kanta, koji se takođe klanjao razumu, ili Hegela, koji je „tešio” svakog Jova, time da je čoveku dato ne samo da sazna šta je to nesavladivo, pred „čim” i Bog „mora” da se ukloni, već mu je dato i da svojim očima – duhovnim naravno – to nesavladivo sazna kao ono najviše što jeste?

             Ako je Jovovo, de profundis ad te Domine clamavi (iz dubine dozivam Gospoda), nadvladalo intelligere – Kainos Gnoseologija nadvladava i to Jovovo nadvladavalje Prve Stare Paganske Dimenzije Mišljenja i Verovanja. „Zajednica sa Bogom, onakva kakva je u Starom Zavetu, neuporedivo je nižeg stepena, – od Zajednice kao Pričešća”
. „U Starom Zavetu imamo projavu Boga, kroz reči – zapovesti proiznesene ustima Proroka. U Novom Zavetu Bog Logos ne govori izvan čoveka, kao nevidljivi duh, nego postaje čovek, nastanjuje se u čoveku, zajedničari sa čovekom neposredno i realno”
. „Od Ovaploćenja pa nadalje, stičemo mogućnost da upoznamo Istinu (a ne samo da je čujemo), jer zajedničarimo sa Njom. Da, rečeno rečima Svetog Grigorija Bogoslova,  „učestvujemo u svetlosti ”. To je učešće, doživljaj, … i viđenje Boga, gde se viđenje i um međusobno prožimaju”
.

             Sad možemo da se vratimo pitanju, kako verujemo da postoji Bog? Opet ćemo se prisetiti Šestovljevih reči: „Apostol Pavle kaže da, kada je Avram krenuo u Obećanu Zemlju, on je krenu ne znajući ni sam kuda ide”
. Da li mu je bilo „izvesno” kuda ide? I jeste i nije. Nije mu bilo „izvesno” „znanjem” palog razuma, – iako još ni sapoznanjem svecelo oboženog čoveka, – bilo mu je izvesno ali „samo” Drugom Dimenzijom Vere u Boga (kao senkom Istine, i Ikonom Novozavetne Vere: Ikone Istine Budućeg Veka), – iako još ne verom kojom mi um Hristov imamo,  verom uma Hristovog kojim verujemo, nadamo se i ljubimo i koji imamo Imani: Kainos Pistisom!: Trećom Dimenzijom Vere.

            „Zmija je kazala prvom čoveku: bićete kao bogovi koji znaju šta je dobro, a šta zlo. Ali Bog ne zna šta je dobro i zlo. Bog ništa „ne zna”. Bog sve ni iz čega tvori (i poznaje svoja stvorenja kao ishode Sopstvene Sviljubeće i Sveljubeće Volje). I Adam je pre sagrešenja i pada saučestvovao, po meri svoga rasta (hranjen blagodaću, ne na meru), u Božanskoj Svemoći, i tek posle pada je dospeo pod vlast „znanja”
, i u tom momentu je pomračio najdragoceniji dar Boga – slobodu. Jer sloboda nije u mogućnosti izbora između dobra i zla. I čovek koga je On sazdao, takođe nije „birao”
, jer se nije imalo šta „birati”: u Raju nije bilo „odsustva” Ljubavi i Ljubavi”
!   
             Sa Šestovom se slaže i P. Evdokimov, koji potvrđuje da: „Na nivou svetosti, sloboda više nije uslovljena „izborom”. Nadsavršeni svetac ide ka Nadprekrasnom ne dvoumeći se, dobrovoljno, on je iznad svakog „izbora”. U svom najvišem obliku sloboda je delatnost koja stvara svoje sopstvene nadrazloge (Hinname: svoja ni-zbog-čega!!!), umesto da im se podvrgava.Ona se uzdiže do visine, gde su najslobodnija dela i najnadsavršenija. Bog je iznad dobra. Sličan Bogu, svetac u svom delanju prevazilazi svako davanje prednosti. Kolebanje i biranje, traženje autoriteta
 i njegovih direktiva, to je svojstveno podvojenoj volji, razrivenoj protivrečnim, protivželjnim željama koje se međusobno sudaraju. Nadsavršenstvo je u prostoti sklada koji je nadprirodno sa-nadprirodan sa Voljom Božijom”
.

               Da li je Avramovo neračunanje sa „znanjem” isto što i odbacivanje „znanja”, tj. da li je biti slobodan od „istina znanja” isto što i biti slobodan od Prve Dimenzije Mišljenja i Verovanja, za Znanje Druge Dimenzije Mišljenja i Verovanja?  

               Sopstvenim snagama svog razuma ne možemo dokučivati jevanđelske tajne, niti pristupiti Predanju – , ali sa sopstvenim, – i – ne – samo – sopstvenim snagama, učestvujemo u Svetajni stvaranja sveta. Jer i čovek kao saradnik Božiji, pričešćujući se Božijim Netvarnim Energijama pot(nad)pomaže, sastvara Lepotu tvorevine.
                Mogli bismo se složiti, a i ne složiti sa Šestovljevim konfrontiranjem Prve Dimenzije Mišljenja i Verovanja sa Drugom Dimenzijom Mišljenja i Verovanja; ali problem nastaje iz Šestovljevog nediferenciranja; vere i vere i mišljenja i mišljenja, te znanja i znanja, i nesagledavanja Vere u Prvoj Dimenziji  i Znanja u Drugoj Dimenziji – te svođenja Prve Dimenzije samo na Znanje, a Druge samo na Veru, – i otuda krnje i nediferencirano – konfuzno konfrontiranje, – i pseudokonfrontiranje ovih moći i nemoći. Da i ne spominjemo, opet, kardinalno Šestovljevo nesagledavanje; koje se tiče Treće Dimenzije, i Vere i Znanja!

             „Ili” vera „ili” znanje. Ali, Koja Dimenzija Vere, i Koja Dimenzija Znanja?! Možemo progovoriti o veri znanja i o znanju vere. A o tome je pre nas govorio Sveti Vasilije Veliki: „Kako bivam spašen? Verom. Verom mogu znati da Bog jeste, ali ne i šta On jeste”
. Kao da kod Šestova, iako je bilo verovanja tvarnog u Netvarno, nije bilo zagrljaja tvarnog i Netvarnog, kao da njegova vera nije bila relaciona već jednosmerna.

             Mi ćemo prihvatiti Šestovljevo tvrđenje, da je potrebno osloboditi „znanje” za Drugu Dimenziju Mišljenja, ako budemo hteli da se stvari na reč ili na zahtev čovekov mogu menjati, i to ne samo u pogledu forme nego i suštine. „Neće se od voska, kao sada, po želji, moći načiniti šahovska figura ili odlivak za ispisivanje slova, već će se vosak snagom same misli pretvarati u mermer ili zlato”
. Slepi će progledati, hromi prohodati, bolesni biti isceljeni, mrtvi Vaskrsnuti , biće da nije bilo Sokrata koga su otrovali, sa sećanjem na budućnost Budućnosti Koja Se Seća nas, hic et nunc, tj. vreme je, tj. prostoro-vreme je, tj. prostoro-vreme-večnost je , da aktivno sarađujemo sa blagodaću dočekujući i predopitijući (opitoočekujući) Carstvo Božije, epikletički prizivajući Eshaton u istoriju eshatonskim uzdisajima istorije koja, poput Kjerkegora, iziskuje od Budućeg Veka Svoju Reginu Olsen.

             Da, takvu veru od čoveka Ljubavno Iščekuje Ljubav „Luda” od Ljubavi. Takva vera unosi u naše mišljenje prevladavanje „samoočevidnog”, ali je ta vera kod Šestova još uvek samo avramovska Druga Dimenzija Mišljenja. Nigde u svom radu ne spominje, da mi um i silu Hristovu imamo, koji ne umstvuje i ne tvori po mudrosti i „zakonima” ovoga veka, već sad i ovde!

             Pali razum traži determinisane, nužne, opštevažeće, obavezne i „fatumske” odgovore, koji oduvek postoje, samo ih treba pronaći, i određuje granicu mogućem i nemogućem sa: „Šta” mogu da znam?, „Šta” treba da činim?, „Čemu” mogu da se nadam?, odgovore „autonomne” paragnoseologije, koji unapred „znaju”, šta mogu a šta ne mogu da „znaju”. Ali za nas ničeg nemogućeg ne bi smelo da bude više. Jer ako budemo imali vere kao zrno goruščino možemo gore pomerati.

            Ako pitamo razume iz sve tri Dimenzije Mišljenja i Verovanja da li je čoveku moguće da pomera gore? – dobićemo veoma različite odgovore. I moguće mu je i nemoguće mu je. Nije mu moguće ako je kao poslednju instancu uobrazio nužnost, pokušavajući, iako bezuspešno da zaustavi omniteozis (svioboženje), sastvaralaštvo, na koje je čovek (tj. Bogočovek, tj. Bogočovečanstvo) prizvano.

             „Bićete kao bogovi” je zmija pseudologički okrenula protiv Logosa, da bi čovek poznao razliku dobra i zla i ispao iz „samo” dobra, a ne da bi stvarao i bio slobodan. „Jer sloboda je moć da se stvara ni iz čega, moć da se ne stvara iz prirodnog sveta već iz sebe (i u sebe). Sloboda u svom pozitivnom izrazu i ostvarenju jeste stvaralaštvo. Stvaralačka energija jeste energija koja se uvećava a ne koja se preraspoređuje”
.

             Kainos Gnoseologija daje kritiku i terapeutiku razuma i logike palih koja se boji Logosa, jer su „zakoni logike ispod Ljubavi Logosa, jer su ne nestvoreni, nego kao i vaseljena stvoreni, izmenjivi, jer važe u palom stanju neslobode, i  nisu „apsolutno nužni”. Dok i jedna jedina ljudska duša ne bude slobodno stvarala, dok i jedna jedina duša bude „mislila”; niko od nas neće slobodno stvarati, svi ćemo mi „misliti” ”
.

             Kakvu veru Bog od nas traži, kojoj nas veri poučava? Dočekuje se saradnja Boga i čoveka, Božijim Čovekotražiteljstvom mi postajemo Bogotražitelji. Ali Bog neće da bude mi umesto nas, te smo mi ti koji treba da kažemo: „Neka bude Bog”, tj. „Neka bude Bogočovek”, tj. „Neka bude Bogočovečanstvo”. Pitajmo Boga koji nas poučava, ali ne pitanjima „razloga”: zašto je čovek čovek a ne cvet?, zašto je plavo plavo?, zašto je Bog Sveta Trojica?… već pitanjima: za Koga i za koje?

             Odgovori nisu „objektivni” matematički zadatak, koji treba da rešimo i odgonetamo, jer bi time opet sveli Boga na bezličnu nužnost – tražeći da zašto ima svoje zato. Od „za-što?” i „za-to”, segnimo do za-Koga? i za-Toga!: jer je svet ishod Božije Ljubavi. A hoćemo li postaviti pitanje: „zašto” je svet ishod Božije Ljubavi? – ne jer je svet, za-Koga? – za Bližnjega Ljubljenoga!

             Šestovljev značaj jeste u tome, što je postavio nove putokaze credo ut vivam, umesto starih, credo ut intelligam, putokaze koji govore, „da se vera ne zagleda i ne osvrće nazad; ne reflektira i spekulira, reprezentuje, mimetizira – već prezentuje izomorfno Fiatu Makroteosa izriče svoje mikroteosko mikrofiat ex nihilo!”
. A „nužnost”, „samoočevidnost” jeste simulakrum, iluzija, privid istine, jer i po rečima Svetog Dionisija Areopagita: „Početak i svršetak zlih stvari je u Dobru”
.

             Setimo se još i Svetog Grigorija Nisijskog: „Poznanje dobra i zla ne znači razlikovanje, nego poziv na pomućenost, na zlo u obličju dobra. Plod zabranjenog drveta nije ni čisto zlo, jer je cvetao lepotom, ali nije ni čisto dobro, jer je u sebi skrivao zlo
. Izvor zla se nalazi u prelomu volje, u tome što je izmenjivost „prirode” u čoveku posrnula u suprotnu stranu. Taj prevrat volje je suprotan prirodi i zbog toga je povređuje i ruši. Međutim, kako je moguć taj preokret volje od postojećeg ka nepostojećem? Odgonetka te tajne prvog greha i pada se sastoji u tome, što je prvom čoveku bio postavljen dinamički zadatak. Čovekovoj prirodi je urođena težnja ka dobru, ali ne i razlikovanje dobra. Poznanje dobra za čoveka predstavlja zadatak. Izvan slobodnog proizvoljenja, ne postoji nikavo samobitno zlo”
. To naravno ne znači da nekakvo samobitno dobro „Postoji”, „Izvan Slobodnog Proizvoljenja” Svete Trojice Boga!

             Zato posvedočimo, da nama koji, po rečima Svetog Maksima Ispovednika, i nismo više ljudi, već bogovi po blagodati, može biti sve moguće i da:                                                                                                                                                                                                                            

                     „Meduzina glava ništa ne može ni čoveki koji se osvrne i pogleda joj u „lice”, jer vam kažem da može Bog i od kamenja ovoga podignuti djecu Avramu”                                                                                                                                  

                     „Oni koji svoju ličnost preobraze do stupnja savršenstva, i sjedine se sa nestvorenim Božijim energijama…dospevaju u večnost postajući, po učenju Svetog Maksima Ispovednika, ne prosto beskrajni nego i bespočetni, kao i Bog”

                                                                      †

                                                      TRI VOJSKE

                  „Jer je uistinu teologija planina strmog uspona i teško dostupna, pa mnogi ljudi stižu samo do njenog podnožja”

                                                                          Sveti Grigorije Nisijski

             Postrojmo, na jedan čas, Tri Vojske Tri Dimenzije Mišljenja – pre no što okusimo Jednu malu Ikonu njihove Velike i Poslednje Bitke – Bitke svih nas i svega za duše ljudske i sve tvari u ovom životu koji je Praznik Velik i Težak. Pre no što okusimo Jednu malu Ikonu Unutrašnje Bitke u srcima i iz srdaca svih i svega: između paganskog, starozavetnog, i novozavetnog čoveka. Između tajne bezakonja i bezljubavnosti sa jedne strane, Zakona sa druge strane, i Ljubavi Koja Je Iznad Zakona i Iznad svih strana.

             Tu je prvo Prva Dimenzija Stare Paganske Gnoseologije, za koju je najkarakterističnija Pomrčina – sa utvarama, fantomima i plamičcima – u kojoj je osnovni metod (način putovanja i orijentisanja) kretanja, istraživanja i ispitivanja: pipanje.

             Njeni žitelji (zapravo: zatočenici! daleko od Istine) su se koristili i koriste hrpom pipaljki (pipaka!) i štipaljki (kleštiju!) – što je potom do ekstrema doveo Doctor njihove „Eclesia-e” Mengele.

             U Bekonovom izvođenju se najavljuje misao o povezanosti saznanja i delovanja ili „rasecanja prirode”. U „Predgovoru” „Velikoj Obnovi”
 Bekon govori o „sapetoj i izmučenoj prirodi”, tj. o prirodi koja se veštinom i „ljudskim radom potiskuje iz svog normalnog stanja, pritešnjava i oblikuje”. Njoj suprostavlja „slobodnu prirodu”, naime onu koja samostalno, bez čovekovog uplitanja teče i izvršava svoje delo. U okviru tog razlikovanja Bekon izražava misao da se priroda stvari više otkriva „u mučenju veštinom nego u vlastitoj slobodi”, dakle ne otkriva se običnim ili čistim posmatranjem, koje svoj predmet ostavlja netaknutim, nego onim koje je združeno sa aktivnošću menjanja tog predmeta. Posmatranje, razmišljanja, raspravljanje, odvojeno od delanja: „mučenja”, „rasecanja”, „pritešnjivanja”, „oblikovanja”: gubi svoj značaj i moć, bez obzira na snagu talenta onog koji se oslanja samo na te oblike intelektualnog čovekovog bića.

             Na tragu ovog Protoopenhajmerovskog
 Velikog Razapinjatelja sve tvari nastupa i „Urođenik Ideja” Lajbnic, utirući put Kantovoj „Srećnoj Sintezi” Aristotelovog i Bekonovog Organona, koristeći, nasleđene još od Aristotela pa i pre Aristotela, svoje „Nepobedive” „Div Junake”: „Zakon Protivrečnosti” i „Zakon Dovoljnog Razloga”, „Lex Continui”, itd. kao: „Logičko-Metafizički Prst”.

             Utirući još dalje (od Istine) put bespuća koji ne vodi u Život nego u smrt – za kneza mizosofije ozmijenog uma ovoga veka Hegela: za crni i monstruozni, naopaki bljutavi i neslani otrovni i ružni cvet Kainovske antignoseologije mrzosti opustošenja – za „kraj” Filosofije, pa čak i parafilosofije, i ustoličenje samo Mizosofije lažno nazivane „filosofijom kraja filosofije”, „filosofijom ukidanja i prevladavanja filosofije”, „ostvarenjem filosofije”, itd. – Kant je koristio, kao Metafizička Marta (ako ne čak i kao V. Ernovski
 rečeno, Samoobešeni Metafizički Juda) kao alatke i „instrumente mučenja veštinom” (kojima je (be)zdušno služio, poklanjajući im se kao nekakvim makar i bezličnim: baš zato!: bogovima) „Kategorije Čistog Razuma”, „Kategorije Čistog Opažanja”, „Moralni Kategorički Imperativ”, i „Religiju Unutar Granica Čistog Uma” kao „Metafizički” – „štaviše”: „Kritički Prst”. Svojoj, rečeno Čaadajevljevim rečima, Samoapoteozi Palog Adamovog Uma, kao moto, Imanuel je stavio (kao „bescenu” nit vodilju!) upravo reči svog Učitelja (ne manje važnog, ni od Aristotela, ni od Velikog Petla koji kukurikanjem „budi” iz dogmatskog dremeža Hjuma) Doctor-a Bekona Verulamskog iz Predgovora „Velikoj Obnovi”. Udaljavajući se (i to „Putem Apriorija” „oduvek već”) od „Manastira i sličnih grobova u koje se zatvaraju živi sveci” koji „predstavljaju nakaznost”; od „mučenja svoga tela, zaveta, i drugih monaških vrlina” koje su „nakaznosti”; od „svetih moštiju, svetog drveta” (Krsta!) „i drugih sličnih starudija… koje su nakaznosti”
 – Kant je (možda i ne znajući baš pravo šta čini i od kakvoga je duha) trčao pravo ka Hekelovoj (i Kontovoj, i Hegelovoj, i Marksovoj i Djuievoj i ima ih mnogo) Naučnoj Crkvi „Religioznog Ateizma”. Zajedno sa F. Bekonom i R. Openhajmerom trčao je u , iako na baš očinsko, naručje oca Psihoanalize, Velikog Razapinjatelja Psihe S. Frojda – baš kao i u naručje oca Ontološke Razlike, i Velikog Razapinjatelja Bića M. Hajdegera: „Mojsija” koji (za)vodi (Antimojsija i Antihrista i Logosoborca par „excelence”!) u, umesto Oikiu, „Oikon-ikiu”
, i koji se jedino, o svemu Brigujući i nikome i ničemu ne radujući, ne seća zaborava Jedino Potrebnog Nadbitijnog Bićetvorca Koji se iako Nesmestivi Smestio u svu tvar. „Logika od Aristotelovih vremena nije mnogo dobila u sadržini i to po svojoj prirodi nije ni mogla da dobije. Malo je nauka koje mogu da dospeju u neko postojano stanje kakvo se više ne može menjati. U te nauke spada logika, a isto tako i metafizika. Aristotel nije ispustio nijedan momenat razuma; mi smo u tome samo tačniji, metodičniji i sređeniji”
. I tako je Imanuel Kant odaslao svojih „12 Apostola”: 12 Kategorija Čistog Razuma, da propovedaju čitavom svetu: „Večni Mir Svetske Države”.

             Ovo učenje Prve Neopaganske Dimenzije Mišljenja „Čistog Uma” i „Apsolutnog Znanja”, rekapitulirao je kulturni i obrazovani (ovom naukom), visokocivilizovani vojnik Rajha, pripadnik Prve vojske, nemački oficir u Koncentracionom Logoru Dahau (saradnik Doctor-a J. Mengela, i istomišljenik i nastavljač Aristotela, Bekona, Spinoze, Lajbnica, Hjuma, Kanta, i Hegela – i dakako: Darvina, Frojda i Marksa): „Srećan sam što vidim kulturnog sveštenika (koji ne veruje u Boga), i obradovan sam. Kad sam bio dečak, ja sam verovao, jer su me tako učili, ali sada uopšte ne verujem”
.

             Potom nam se otkriva Druga Dimenzija Nove Starozavetne Gnoseologije, za koju je najkarakterističnija Senka – ciaroscuro, igra Svetlosti i senke – u kojoj je osnovni metod (način putovanja i orijentisanja) kretanja, istraživanja i ispitivanja (življenja!), napredovao , ka osluškivanju, i: slušanju.

             Za ovu Dimenziju su začudo, iako nominalno pripadnici Treće Dimenzije, reprezentativni – i to mnogo više nego pravi pripadnici Druge koji su, poput Sv. proroka i cara Davida, bili pravi mostovi između Druge i Treće Dimenzije! – čak i (ili: upravo?!) Luter i Protestantizam – kao Religija reči i vere. „Čovek čuje Boga, ali Ga ne vidi, ne sozercava božanski svet. To u „čistom” vidu nalazimo kod Karla Barta. Čovek je – Hörer
. Mističko sozercanje Boga je „sablazan i iluzija” ”
.

             Otkuda ovo?: otuda što je , pre Novog Zaveta bivši Prava, sada, evo već dva milenijuma (a za Proroke poput  Sv. cara Davida
 nepotpuna i tek delimična Senka Ikone Istine, i pre!), lažna i neprava. O Pravoj Drugoj Dimenziji Mišljenja Verovanja Ljubljenja i Nadanja više ne možemo da govorimo mimo, ili izvan, ili pogotovo (ako tu ima neke naročite razlike) protivno, „bez”, „nezavisno”, „emancipatus” et „separatus” od One Koja Ju Je Ispunila: Treće Dimenzije Mišljenja: Kainos Gnoseologije Novoga Zaveta! Lažna i neprava, dakle, ne ispunjena u Trećoj, ili kao pripremna i dočekujuća za Radosnu Vest Treće, već kao ona koju i danas neki nastanjuju kao „jedino pravu”, proglašavajući i paganizam i Hrišćanstvo „istom lažju”. 

             Kako M. Luter, međutim, sa svojim Protestantskim drugarima, proglašava Hrišćanstvo lažju?: pa zar nije on bio Hrišćanin? Tako što, poistvećujući Stari i Novi Zavet, čak daje prednost Starom, i, kao da Pravi Odnos Dva Zaveta izokreće: izopačuje. Pre mu je, nekako, Novi Stari, nego Stari – i pre Stari Novi nego Novi: Senka mu postaje „Istinsko Hrišćanstvo”, a Ikona „mrski idol”.

             Udaljavajući se od Videla svetu, od Onoga Koji Reče: „Ja sam videlo svetu: ko ide za mnom neće hoditi po tami, nego će imati videlo života” (Jn 8 12), neki pripadnici ove Dimenzije „Čekanja” Došavšeg, trčali su (možda manje a možda i više od Kanta znajući šta čine i od kakvoga su duha), na žalost, i ka „Prvom Suđenju  Bogu”: „Sedmorica Rabina u Aušvicu organizovali su suđenje Bogu. I osudili Ga. Zato što nije vodio računa”
. Od Bog „je mrtav”: „nema” Boga – hule i ruganja kao rezultata Prve Dimenzije Mišljenja – stigli su (još dalje od Istine, do još strašnijeg istinoborstva) do Bog „je osuđen”: Bog „je kriv”. Od hule i poricanja, do osude i odricanja.

             V. Frankl, međutim, iako verni pripadnik Druge Dimenzije, nije ovako „sudijski” rasuđivao: „sudio” Bogu. U paklu Holokausta je koncipirao (začeo!) terapiju Smislom, lečenje Bogom – toliko različitu od „Psihoanalitičke” Kontraterapije neopaganina Prve Dimenzije Mišljenja S. Frojda, i njegove „kontracepcije” od začeća Smislom: Bogom: Ljubavlju – ili kontraterapije „Materijalnim dobrima” neopaganina K. Marksa.

             Šestov jezgrovito rekapitulira za nas, oba odnosa Druge Dimenzije Mišljenja, i prema Prvoj, i prema Trećoj.

             Šestov kao Veliki Starozavetni rvač, se rvao ne „samo” sa 

Bogom, već i sa svima onima koji nisu hteli da se Jakovljevski rvu sa Bogom kao on. I sa onima koji su negirali, ignorisali ili odbacivali Boga – i sa onima koji su se Jovanovski grlili sa Bogom u Zagrljaju i iz Zagrljaja tvarnog i Netvarnog. To je bila njegova Poluparafilosofija – Polufilosofija Tragedije kao Borba :Jakovljevska Filosofija Rvanja! Još ne preobražena u Jovanovsku Filosofiju Zagrljaja: Kainos Filoteozisofiju odnosno Filomniteozisofiju
. I dolikovala joj je (upravo onoliko koliko je manje bila od – i – d o – Lična) još uvek pre Tragedija (trogos odia: jarčeva pesma), nego Agnusodija (Agnus odia: Jagnjetova pesma) i Agnusisihija (Jagnjetovo Tihovanje): Agnusisihimnija
: Agnusofanija
!

             Ispunjen tragičnim tonovima, Šestov se žalio na Kameni zid Nužnosti (od Najtvrđeg Ničeg!), smejao se, plakao i mrzeo ga. Osim na Zidove Aritmetike Geometrije i Logike, on zapeva iz glasa čak i na muzički motiv „običnih” kamenih (ili od raznih drugih materijala) zidova. Hteo bi Filosofiju on plain air (na čistom vazduhu), i očekuje (još uvek samo očekuje, i iz sveg glasa priziva ričući na melodiju Virtemberškog Slavuja Lutera kao Morski Lav „o’ Sola Fide!” neprestance i monotono „de profundis clamavi” od čega mu je najzad čak i prepukao glas uma koji je u srcu, a ne samo „spoljašnji” glas) To: Čudo! I spreman je da se rve sa svim zidovima svih prostora i vremena, da se bori makar i udaranjem glavom, ali… Već je moguće Ovaploćenjem odnosno Smeštanjem Nesmestivog u svu tvar  ne samo pomerati gore, ili udarati o njih glavom, već i prolaziti kroz njih: po volji
! Biti na više mesta istovremeno, i u više vremena istoprostorno, delovati na beskrajnu daljinu: čuti, osećati, mirisati, videti, lečiti, zaustavljati kugu! – Kome?: pa onima koji su pomerivši stenu greha sa srca preumili se
 i progledali za Svetlost Dana Nevečernjeg Budućeg Veka već sada i ovde! Najodomaćenijima u Novoj (Kainos) Tvari i u Radosti Budućeg Veka, u Novom (Kainos) Blagobiću već sada i ovde: iako još ne u Domu Očevom! I najuzraslijima u Kainos Gnosisu!: Kainos Pistisu!: Kainos Pistionoji i Noezipistiziji
: Agapenoezipistiji
 i Agapepistionoji
: Najoboženijima! „Čudni Eon Budućega već je vidljiv” – krugovi su se rasturuli, i zidovi su već sada i ovde smrvljeni u prah – „u Njegovoj Neizrecivoj Svetlosti. Zbog toga, sadašnji zemaljski život postaje još čudniji”. „Lestvica onog Carstva nalazi se u tebi: ona je u tvojoj duši. Pogruzi se u sebe samog i to dublje od greha, i naći ćeš uspon, po kome ćeš moći da se uspinješ”. „Do Hristovog dolaska, Tajne Carstva Nebeskog i za anđeoske sile behu Sakrivene. Ali, kada Se Ovaplotilo Slovo, njima su se u Isusu otvorila vrata”
.

             Zar je čudno da duša i srce  onoga u koga se Hristos još nije Uselio sem poput Senke, ovako umuje: „Baš me briga ako i ceo svet propadne u zarobljeništvo Zidovima Čelične Nužnosti Dijamantki Tvrdog Ništa, ako bude zdrobljen, pa i živ sahranjen, samo ako ja imam čaja (premeštanja ili prolaženja kroz Njih kao kroz sir, kao kroz plain air) da pijem”
? Ako neko veruje u strašni Sud, i pije samo čaj iz tog Suda (i pri tom vrlo malo nalik na „onoga koji se istinski moli, za kojeg je molitva sud Gospodnji, suđenje pred prestolom Njegovim pre Strašnog Suda”
 ali ne pije Vino iz Slatkog Suda pričešća Ljubavi  Ljubavlju: Vino oboženja odnosno oljubavljenja, – „i ako ima svu veru” (i pogotovo ako ima svu „Sola Fide”!) „da i gore premešta, a ljubavi nema, ništa je” (2Kor 13 2) – jer se nije udostojio najvećeg blaga savršene ljubavi, koju je nemoguće da ima onaj koji sve ljude podjednako ne ljubi po ugledu na Boga, Koji sve ljude podjednako ljubi „i želi da se svi spasu i dođu u poznanje istine” (1Tim 2 14).

             Leon je osluškivao Svetlost Života Večnog. Ali Je još nije jasno čuo, jer je još nije jasno video. I nije Je još jasno video jer Je još nije jasno čuo. Šestov više neće da pipa; naprotiv, on se kao retko ko, sa kolosalnom energijom okomio na „samo pipatelje” odnosno mučitelje i razapinjatnjlje slobode „veštinom” (magijom naučne tehnike: crnom naukom crne magije!) raznih generacija nastanjenih u pomrčini Prve Dimenzije Mišljenja Paganske Gnoseologije: on bi, štaviše, hteo da se sav pretvori u uvo!: „Tajne bića nečujno se šapuću onome ko ume, kada treba, sav da se pretvori u uvo”
. Ali, osim pipanja i tumaranja u pomrčini (i mučenja u tami hodećih) – barem podjednako ga je odbijalo i plašilo sozercavanje i letenje u Svetlosti! „Ja mogu da plivam – ali sam za mističko letenje suviše otežao”
 – kažu Luter, Luter redivivus Kjerkegor, i Kjerkegor redivivus Šestov u glas iz glasa. I ne dosećajući se da zavape, „ambicioznije” od Sv. proroka i cara Davida, poput Sv. apostola Petra, za kojeg je de profundis bilo već to što je – kolebajući se u veri – bio je suviše otežao za hodanje iznad vode (Mt 14 28 – 31) (pučine grehova mnogih). Onaj koji još samo nazire, dešava se, suprostavlja se i ćoravima i okatima. Pa i mnogookima
! I onima koji još čak i ne naziru, ali i preobraženim vidiocima Nestvorene Svetlosti Boga Trojice: podjednako. Ako ne, što se ovoga tiče, čak i više sozercavateljima (zavarani od neprijatelja našeg i svih i svega spasenja i oboženja!) nego onima koji u tami hode. Ovde ciljamo na Šestovljevo Aristotelijansko „valja se zaustaviti! i ne posegnuti!” – ali, ovaj put, ne za jabukom koju zmija nudi, već – za Peharom Svetog Pričešća (od kojeg nas i ista ona zmija odgovara imajući mnogo pomagača! Pa i izuzetno učenih, naravno njenom naukom, poput Eve Hegel Dvostruko Pale!). „Valja se zaustaviti, i ne posegnuti” za Slatkim Sudom U Kojem Je Lek Besmrtnosti i Život Večni (Koji goru smrti Pomera i baca u nepostojanje, goru poslednjeg neprijatelja koji pritiska srca svih i svega još ne svecelo oboženih, ohristovljenih i savaskrsnutih). „Valja se zaustaviti, i ne posegnuti” za Pićem bogova Koje Je Bog Koji nas Pretvara u bogove i sinove Oca Nebeskog rođene od Duha Svetog. U napadima ovakve Kriptohipermuhamedanske Gnoseologije, Šestova, ne retko, hvata vrtoglavica drugog pada: drugi ambis u ambisu prvog pada mu se otvara pod nogama (a u srcu i iz srca): ambis sablazni Ovaploćenim Sinom Božijim, po svojim strašnim posledicama uporediv sa prvim padom i izgonom iz Edena, ako ne čak strašniji i teži!: pad skokom unatraške samoizgonjenjem iz Carstva Budućega Veka nizašto! Neosvrtanje nije za leđima, ili profilom kao Leon okrenute, već samo za licem okrenute Licu Božijem. I čak tako na sve strane i sva vremena i svaku večnost i sve prostore okrenute: i u najdublje ponore pakla ako i dokle god treba: u ponore odsustva Ljubavi bacajući se podvigom Sveprisutnoga i Sviljubećeg i Uvekljubećeg. Samo za osvrćuću ljubavlju koja nije od ovoga sveta i jača je nego smrt: za svakim izgubljenim bratom! Kainos Neosvrćućim Osvrtanjem i Osvrćućim Neosvrtanjem!

             Čudno? Šestov je – ništa manje, ako ne čak i više nego Aristotelovim Organonom – bio razdražen, pa čak i razgnevljen Jevanđeljem Duhovnog Orla Svetog Jovana: Radosnom Vešću Bogoslova Ljubavi: Bogoslova Boga Slova!?

             Znate li možda kako se morski lavovi rvu, i kako se igraju delfini (koji nikada ne napuštaju jedan drugoga)? Ako to znate, ili možete da zamislite, znate i glavnu razliku između Starog i Novog Kainos Izraela
. Između „čoveka koji se bori sa Bogom”, i „čoveka koji se grli sa Bogom”. Između „onih koji se rvu sa Bogom”, i „onih koji vide Boga”. Između Jakova i Jovana.

             A znate li možda Šestovljevu Priču o Štuki
, i skrivenu u toj Priči Priču: o Štuki kao Šestovu: morskom lavu?

             Bio tako jednom, priča nam Šestov, Jedan Akvarijum, sav providan i od stakla, i dobro osvetljen sa svih strana, u kojem je živela Jedna Štuka, koju su svakog dana hranili sitnom ribom, ili mrvicama hleba, ne sećam se i ne znam. I Štuka nikada nije bila ni žedna ni gladna, i iz dana u dan je uzrastala, i u telu i u mudrosti. Ali, jednog dana, kada je Štuka okusila, iako sita, i od onog jedinog ploda od kojeg nije trebala, i otrovala se, Neko je – da bi se Štuka oporavila i dok joj ne bude bilo bolje – stavio veliku staklenu ploču posred Akvarijuma, pregradivši ga na pola, pa Štuka više nije mogla da dospe u onaj deo Akvarijuma koji joj je do tada bio dostupan, a u kojem su i dalje plivale sitne ribe, odnosno najukusniji zalogaji. Ustremljivala se ona u početku, svojski, želeći da dohvati svoj plen, ali je uvek iznova i iznova bolno udarala glavom u, iako providni i nevidljivi, gvozdeno tvrdi i neprobojni zid. A onda, postepeno, toliko joj je izbledelo čak i sećanje na nekadašnju davno postojeću mogućnost, i vid joj se toliko pomračio – da one ukusne zalogaje više nije mogla da vidi, ni kada su ponovo počeli da plivaju svuda oko nje, pošto je Pregrada Podignuta – i to ne isti kao nekada, već neuporedivo slađi i bolji za svako uzrastanje. Ili, rečeno Šestovljevim rečima: „Na kraju, kada je uvidela da se njeni pokušaji tako jadno završavaju, štuka više nije hitala prema plenu, pa kada su nakon nekoliko dana staklenu, sasvim providnu pregradu sklonili, ona je mirno plivala među sitnom ribom, pa čak se i plašila da na nju napada. Ne događa li se to isto s ljudima? Možda se njihove predstave o granicama koje dele ovaj od onoga sveta takođe, u suštini, veštačkog porekla, i uopšte se ne korene u prirodi stvari, kako se mislilo pre Kanta, niti u prirodi našega uma, kako se počelo tvrditi posle Kanta. Filosof ne treba da se boji skepticizma, on treba beskrajno da nastavi svoje eksperimente, ne zbunjujući se što prethodnici nisu dali rezultate, on ne treba da se boji toga, što će udariti glavom u zid”
. „Postoji nekakvo saznanje, „logička konstrukcija” koja ni po čemu ne liči na logičku konstrukciju naučnog saznanja. Filosof ne samo što nema pravo da to zanemaruje već je to njegova direktna obaveza, bolje rečeno, carska privilegija da traži samo to saznanje i znanje”
. „Logičko „oko” stvara iluziju tvrdih, transparentnih pojmova – kao što fizičko oko stvara iluziju čvrste kristalne kupole nad nama”
.

             Vratimo se sada Priči u Priči o Štuki: Priči o Šestovu kao Štuki: o Akvarijumu Pećine Vaseljene u srcu štuke Lava, morskog lava Šestova. Pregrada zemlje i Neba je Sklonjena, Radosna Vest Smeštanja Nesmestivog u svu omarijanjenu tvar radi Zagrljaja tvarnog i Netvarnog: oboženja svih i svega – nahrupila je u sva prostranstva i zakutke vremeprostora: Večnost Se Nagnula prema vremenu: „Budući život se nagnuo, da bi se susreo sa sadašnjim životom” „Prenerazivši čak i nebeske vojske svetih angela!
: I kao što je carigradski patrijarh German govorio, sa Hristom je čitavo nebo sišlo na zemlju”
. „Bog nam je dozvolio da učestvujemo u Njegovoj Lepoti!
 Zid je dakle uklonjen, pregrada je podignuta, ali Šestov i dalje pliva u Akvarijumu zajedno sa mnoštvom sitnih riba, ne usuđujući se da priđe Hlebu i Vinu!? Zar ovakve štuke nisu, zajedno sa Šestovom, i svi ostali pripadnici Druge Dimenzije Mišljenja Druge Dimenzije Verovanja Nadanja i Ljubljenja: Starozavetnog Otkrovenja i Starozavetnog Umozrenja? Da i ne govorimo o onima iz Prve Dimenzije, koji ne samo da se ne usuđuju da priđu (a kamoli vide i jedu), već ne žele da znaju ni da Riba postoji (Prototokos svih „štuka”!). Šestov kao štuka gladna i žedna Boga, kao duša hristotražitelja Traženog Hristom!, ne samo da ne sme da Mu priđe, već čak ni da Ga pogleda, a kamoli da se pričesti Njime, nego samo kruži po uglovima i senovitim zakutcima Akvarijuma Vaseljene u pećini sunca svog srca, i okrenuvši se na drugu stranu od Svetlosti, osluškuje i samo osluškuje odjeke svoje tužne i usamljene rike: „O’ sola fide, o’ sola fide… ” : „de la musicque, avant tout chose”. „Suština svake filosofije”, riče kao morski lav, predaleko od Delfina baš kao i od Duhovnog Orla, Šestov – „čak i Aristotelove – u celosti je u muzici”
. „Ljudi veoma veruju svom viđenju – gledanju, i imaju, naravno, dovoljno razloga za to, ali nije nužno samo gledati, već treba znati i slušati. Filosofi bi trebalo da uzmu izvedenicu od audire, da ga spoje sa imenicom, i da mu obezbede prava intuicije, i to čak više prava. Jer ono glavno, najnužnije, ne može se videti, može se samo čuti. Tajne biće nečujno se šapuću onome ko ume, kada treba sav da se pretvori u uvo”
. Ava Visarion nam iz Treće Dimenzije Kainos Gnoseologije „malo” drugačije kaže: „Monah je dužan da svim bićem bude oko”. Sv. Grigorije Nisijski podstiče, da se „gleda okom Goluba”, a Sv. Maksim Ispovednik „okom Božijim”. Sv. Atanasije Veliki je, izrazivši i odbranivši dogmat Trojičnosti, uistinu bio, po određenju Sv. Grigorija Bogoslova, „ „Najsvetije oko vaseljene”. Kroz njega je vaseljena opazila Istinu – Svetlost Istine. Izvan Hrista, hipoteza Trojičnosti je bila nemoguća – dakle, nemoguće je bilo apsolutno viđenje”
. Ovo je Savršena Lepota, Svetlost Uma, Svetlost Hristova Koja Obasjava sve, za Koju se molimo: „Ljubavlju osvetli me, molim te, da bih te video, Slovo Božije”
: „Spasi me Tvojom Svetlošću”: „Na nebo oči puštam moga srca k Tebi Spase, spasi me Tvojom Svetlošću”
: „Jer nisam sam, već s tobom, Hriste moj, svetlošću trisunčanom koja prosvećuje svet”
: „Hriste, svetlosti istinska, prosvetli i obasjaj svakog čoveka koji je u svetu da bi nas obeležila svetlost lica tvoga, da bi u njemu videli svetlost nedostižnu…”
.

             U vezi Šestovljeve Apoteoze Audaci-Adici-onizma, Audiopoštovalaštva, Fonopoštovalaštva (Zvukopoštovalaštva), i Apoteoze Teofonije, setimo se još jednom zapažanja jednog (ako je verovati Šestovu) „Muhamedanskog” Gnoseologa par excelence,
 Nikolaja Berđajeva, iz njegove knjige „Duh i realnost”; „Luter i Protestantizam su, po Hajleru, Profetični (a ne Mistični: Mistika je po Hajleru pasivna, kvijetativna, kontemplativna, dok je Profetizam aktivan, zahtevan, etičan; za Mistiku je karakteristična ljubav, za Profetizam je karakteristična vera; Mistika je neistorična, Profetizam je istoričan). To je religija reči i vere. Čovek čuje Boga ali ga ne vidi, ne sozercava božanski svet. To u čistom vidu nalazimo kod Karla Barta. Čovek je Hörer. Mističko sozercanje Boga je sablazan i iluzija”
. Dakle, i Luter, kao i Luter redivivus Kjerkegor, i kao Kjerkegor redivivus Šestov, ispovedaju: „Solo Audire: Sola Scriptura: Sola Fide”. Berđajev nam na istom mestu skreće pažnju da „Hajlerova karakteristika i klasifikacija ima prenaglašen bibilijsko-protestantski karakter”. Ali, ovaj „Muhamedanski Gnoseolog” Berđajev mogao je, i to sa kudikamo više razloga, da primeni ovo zapažanje i na još „čistijeg” od Barta i prenaglašenijeg biblijsko-protestantskog profeta od Hajlera, na svog prijatelja i oponenta i brata, čoveka Vere i Slušanja mnogo pre nego Ljubavi i Sozercavanja, Rvanja mnogo pre nego Grljenja, štuku i morskog lava Šestova, koji se ne usuđuje da priđe Soli, iako Je čuje, ne može i ne želi da Je vidi, i čak nekako uspeva u tome, pogotovo! da Je ni ne lizne, koliko može! Sklon rvanju morski lav Šestov nije se još preobrazio, i čak se „čuvao” toga!, u delfina Molitve i Blagodati koji zagrljen sa Netvarnim pleše i igra se radujući se kao dete prozračnog srca na Blistavozlatnoj Pučini Preogromne Radosti: već sada i ovde!

             „Ali postoje mesta do kojih sunčevi zraci ne dopiru”, uverava nas morski lav Lav, „pod zemljom i na morskom dnu. Tamo nema svetlosti, tamo je tmina – da li je tamo nemoguć život, i da li tamo nema istine života”
? Štaviše, promuklog uma govoreći o našoj sudbini i predodređenju, Lav proširuje spisak mesta „do kojih sunčevi zraci ne dopiru”, „gde nema svetlosti i gde je tmina”, i to znatno proširuje na sve, citirajući B. Paskala: „L’ homme cherche partout avec inquetude et sans succes dans les tenebres impenetrables”: („Ispunjen nemirom, čovek uzalud svuda traži, ostajući u neprozirnoj tami ”). „Takva je naša sudbina, takvo je naše predodređenje. I zato, qu’on ne nous reproche donc plus le manque de clarte, puisque nous en faisons profession: (i neka nam ne prebacuju nejasnoću, jer mi se njome bavimo)”
. Kod Šestova, Fonopoštovalaštvo i Apoteoza Audacionizma- Audicionizma idu ruku pod ruku – ma koliko to bilo čudno, i više nego oksimoronski – sa Logosoborstvom i Logomahiom, i, dakako, Fotomahiom! Možda stoga, što je Svetlost Logosa lišena onog manjka jasnoće – čak je (onog Clarte) ima do nepodnošljivosti „Previše”, zapravo Beskonačno i Nadbeskonačno!? Ova „Nejasnoća” kao „punoća lišenosti odnosno manjka”, upravo time, ima jednu i neocenjivu „prednost”: zahvaljujući tome , itekako može biti Šestovu milo „mesto do kojeg sunčevi zraci ne dopiru, gde nema svetlosti i gde je tmina”, i gde čovek na miru (u nekom mračnom kutku, pukotini!) može „ispunjen (slatkim!) nemirom (nečinjenja!) – jer, kao što nam upravo Šestov često ispoveda, „dolce est far niente”: („slatko je ne raditi ništa”) – uzalud svuda tražiti, ostajući u neprozirnoj tami”. I to tešeći se izgovaranjem mantre: „Takva je naša sudbina, takvo je naše predodređenje”: iz istih onih ustiju koja su sevala munjama i grmela gromovima filosofije kao borbe protiv Ničeovog „amor Fati”! Leon hvali čak i Šopenhauera (a sećamo se koliko je Artur, osim upravo Tolstoju koji je i njegov portret držao u radnoj sobi, smatrajući ga najinteligentnijim čovekom na svetu!, bio „začudo” simpatičan  i Leonovoj simpatiji Abiju. S. Kjerkegoru – i ne sumnjamo da bi to, u ništa manjoj, ako ne čak i u većoj meri bio, i Virtemberškom Slavuju Luteru): „U njegovoj filosofiji ima mnogo muzike” (ali koje muzike, i čije, ako ičije? – da li možda One Simfonije Šestodneva – Sedmodneva – Osmodneva i Nevečernjeg Dana?), „koja nije znala za reči ni u početku ni na kraju”. Dakako, sve ovo nam kaže „ljuti neprijatelj” aura mediocres (zlatne sredine) i „najslađi prijatelj” zlatne neizmernosti. „Šopenhauerovoj Slepoj i Bezumnoj Bezličnoj Volji je bilo nužno”, uverava nas Leon, „da razum uobrazi da je autonoman i zakonodavan, i stoga je Ona sugerisala jadnim ljudima misao – en arhe en o logos”
. Ovako, na žalost, Šestov „tumači”, i ne znajući šta čini i od kakvoga je duha, Sveto Jevanđelje po Jovanu Bogoslovu Ljubavi, Bogoslovu Boga Slova: „U početku beše reč, i reč beše u Boga, i Bog beše reč” (Jn 1 1). Nećemo ovde pitati Leona da nam objasni, ili onejasni, o kakvoj nam to sada iznenada „Volji Upravljenoj (Samoupravljenoj?) prema Nužnosti”, „Sluškinji Nužnosti” govori – već ćemo odmah preći na ono što nas on pita: „Ko će nam stvarno reći da li je prvi stih četvrtog jevanđelja otkrovenje ili interpolacija kasnijeg vremena kada Sveto Pismo više nije bilo u rukama siromašnih duhom kojima je bilo namenjeno već u rukama rimske učene elite koja je bila razmažena ili prosvećena helenskom mudrošću”
? Ali mi se takođe pitamo, ko će nam stvarno reći kako se desilo da Leon sasvim zaboravi na sopstveno upozorenje: „Kada vam nude glupo pitanje – čuvajte se da na njega odgovorite: bićete isto toliko glupi kao onaj koji pita”
? I na sopstvenu svest o tome da postoje istine koje ne podnose da se tako pita, i koje u takvim slučajevima ostaju neme, ili se čak udaljuju od pitaoca? Leon nam je, – dvostruko grešeći: i postavljanjem i odgovaranjem na sopstveno glupo pitanje! – doduše, već ponudio sopstveni „odgovor” na sopstveno (a u stvari, ko zna čije, možda i ničije?) „pitanje”: „Može se reći da je grčka filosofija po svojoj suštini isključivala mogućnost starozavetnog i novozavetnog otkrovenja”
. Kod G. Florovskog je opet „malo” drugačije: „U ikonoboračko-ikonopoštovalačkom sporu su se žestoko sukobila dva helenizma, u procesu hristijanizacije helenizma”
. „Monofizitstvo je, takođe, bilo neka vrsta povratka prehrićšanskom helenizmu. Helenizam je tako reći, bio presečen Mačem Duha! I tada je nastao hrišćanski helenizam”
. Sasvim drugačiji, Kainos Helenizam!, u poređenju sa „Helenizmom” Sholastičara, Protestanata, ili sa dvosmislenim (Polupaganskim) „Helenizmom” Renesanse, Getea, Hegela, Ničea, ili Hajdegera. „Ljudi u Evropi su govorili o veri, ali su tražili znanje i razumevanje. I Filon je prvi progovorio o razumnosti biblijskog učenja. Njegov Logos, preuzet od grčkih filosofa, postao je najomiljeniji motiv argumentacije svih kasnijih hrišćanskih apologeta. Bog je razuman, suština Boga jeste razum – i to je bio neophodan uslov uspeha nove vere”
.

             Čujmo još Šestova, i pogledajmo od čega se po njemu Istina „najviše na svetu boji”, i šta Bog „ne želi”: „Istina nije načinjena”, zar je od  ičega „Načinjena” Nestvorena Istina, Leone? „Od onog materijala od kojeg se stvaraju ideje, ona je živa, ima svoje zahteve, ukuse, i, na primer, ona se najviše na svetu boji onoga što se na na šem jeziku naziva otelovljenjem, i to se boji onoliko koliko se i sve što je živo”
, ali zar Bog Ljubav i Nadprekrasna Istina „nije” Živ? I, zar nije „čak” i On Neko? Zar se, dakle, i Bog, i to pošto je Najživlji iznad svakog poređenja, čak najviše od svih i svega, par excelence „Boji” smrti, Leone? Zar je Otelovljenje „=” smrt? – pitamo velikog borca protiv Atinske Paganske Filosofije!? „Bog ne želi da nas uvodi u svoje tajne - nije za čoveka da zna istinu, to se vidi”
. Evo gde smo najzad dočekali da, Šestov (ako bi tako mogli prevesti ono se) ipak, barem, nešto i „vidi”. On nam je upravo saopštio Simvol svoje skandalizovanosti: Simvol sablazni Logosom Ovaploćenim Jedinorodnim Sinom Koji Je u Naručju Oca i Koji Ga Objavi: da svi jedno budu, kao što su Otac i On Jedno. Simvol sablazni Tajnoizuvoditeljem svih i svega u Naručje Oca u Dom Oca Svetlosti: iz slave u slavu i iz tajne u tajnu: da se svi spasu i dođu u poznanje Istine Života Večnog: da Joj se pričeste Njome. Zar Otac „ne želi” da Otkriva Tajne Svojoj deci i usinovljenicima (kada ih je već Otkrivao i Starom Adamu, i „robovima” i „slugama”), koji su rod i domaći Svete Trojice Boga. „Čak i ako kraljevi ovog sveta postupaju pametno kada skrivaju svoje namere i planove, Hristos, naprotiv, želi da se Njegove tajne prošire u narod (evulgari), koliko je god to moguće”
… Da sav narod (demos) postane narod Božiji (laos)! 

             Odakle, ili, od koga sve ovo Šestovu, kojom li silom koja sila od kojega duha ovde njegovim ustima progovara, i kada ili kome je pošao, uveravajući i mameći i nas da ga sledimo?: „Tamo gde niko nije čuo za borbu za opstanak”, obaveštava nas filosof Borbe, „gde nema straha i zato (!) nema ni „logosa”, gde ljudi pevaju i ne dokazuju, i čak ne mogu ni da shvate zašto su izmišljeni dokazi”
. Kako pevaju, kako se nadahnjuju, ti ljudi koji borave tamo „gde nema straha i zato nema ni „logosa”? ”: „Nadahnuće je značajna stvar i velika sila, ali neka ono deluje za svoj strah (!) i na svoju odgovornost. Ali i očajanje je velika, ogromna, kolosalna snaga, ne manja nego veća od kakvog god hoćete ekstatičkog poriva”
.

             Šestovu je čak dosadila i reč – mističan. On otvoreno kaže: „ja tu reč ne volim budući da je bila često upotrebljavana, ona se od duge upotrebe istrošila, i ona ima cenu lažnog novca”
. Ali, ne radi se ipak o tome, da Šestov ne voli samo reč (zbog izanđalosti), već on ne voli „Religiju Mistika”, koja, kako to on kaže, „ma koliko bila uzvišena, ili, tačnije, upravo zbog toga što je toliko uzvišena, ipak je religija u granicama uma. Mistik se sjedinjuje sa Bogom, mistik i sam postaje Bog. Misticizam (Šestov ovde „neprimetno” za neuvežbano oko, zamenjuje Mistiku i Misticizam!) živi u svetu i u saglasnosti sa ljudskim umom i ljudskim saznanjem, a nagrada koju obećava ljudima ne pretpostavlja, već isključuje natprirodno učešće: sve se događa prirodno, sve se postiže sopstvenim snagama. Biblijski Bog za mističare nije pravi Bog”
. Šestov opet i opet ponavlja, Kjerkegorove reči: „Ja mogu da plivam – ali sam za mističko letenje suviše otežao”. Iako Kjerkegor, ni u svojim knjigama ni u svijim dnevnicima ne pominje Filona – Šestov ipak zna da „po svoj prilici, kada bi se setio Filona – Kjerkegor bi ga nazvao”, uglas sa Šestovom, kao što vidimo, „Judom pre Jude”. „Filon je Sveto Pismo uznosio do nebesa, ali uznoseći ga, on ga je davao u ruke grčkoj filosofiji – tj. prirodnom mišljenju, spekulaciji, umskom viđenju”
. Po sablažnjivom Šestovu, „Juda” je bio onaj koji je, i to baš zbog toga!, uznosio Sveto Pismo do nebesa… umskom viđenju umskim viđenjem. Mada carigradski patrijarh German svedoči, da je sa Hristom čitavo nebo sišlo na zemlju, a Sv. Nikola Kavasila da se Budući život nagnuo, da bi se susreo (!) sa sadašnjim životom. Mada nam Sv. Apostol Pavle otkriva, poučavajući nas u svakoj mudrosti (kao Učitelj Vaseljene! Po rečima Presvete Bogorodice, kako svedoči Sveto Predanje): „Jer ko pozna um Gospodnji da ga pouči? A mi um Hristov imamo” (1Kor 2 16). I još: „Kad bijah malo dete kao dete govorah, kao dete mišljah, kao dete razmišljavah; a kad postadoh čovek odbacih detinjstvo” (1Kor 13 2). I još: „Braćo! ne budite deca umom, nego pakošću detinjite, a umom budite savršeni” (1Kor 14 20). „Ljubi Gospoda Boga svojega svim srcem svojim, i svom dušom svojom, i svom misli svojom” (Mt 22 37). „Šta će se dakle činiti? Moliću se Bogu duhom, a moliću se i umom; hvaliću Boga duhom, a hvaliću i umom” (1Kor 14 15). „Ti dobro zahvaljuješ, ali se drugi ne popravlja” (1Kor 14 17). „Ali u crkvi volim pet reči umom svojim reći, da se i drugi pomognu, negoli hiljadu reči jezikom” (1Kor 14 19). „A telesni čovek ne razume što je od Duha Božijega; jer mu se čini ludost i ne može da razume, jer treba duhovno da se razgleda” (1Kor 2 14). Koliki li je, po Kjerkegorovom kriterijumu, i po kriterijumu Kjerkegora redivivusa Šestova samo „Juda” bio otac Pavle Florenski, koji se Svetim Pismom nošen uznosio, do nebesa umskog viđenja? Do Savršene Lepote, Svetlosti Uma, Svetlosti Hristove, Svetlosti Triipostasnog Boga, Svetlosti Koja Obasjava sve, Njome vozljubljen?!

             Da li nam je sada malo jasniji odgovor na pitanje o pravom karakteru Šestovljeve religioznosti? „Problem Šestovljeve religiozne filosofije – problem, tačnije, njegove religoiznosti uopšte, najkompleksniji problem kod njega i najkontroverzniji nesumnjivo – čeka svoga tumača”
.

                                                                      †

                                                           NIKOLAJ
               „Iako žigove nosimo izopačenosti ikone smo Tvoje Slave Neizrečne”

            „Pošto je čovek prekršio zapovest – kaže Sveti Makarije Veliki – demon je celu njegovu dušu pokrio mračnim velom. Ali, gle, dolazi blagodat i ceo veo skida tako da očišćena duša uživajući u sopstvenoj prirodi, tvorevini neporočnoj i čistoj, stalno sozercava slavu Istinite Svetlosti i Istinito Sunce Pravde, koja sija u srcu. Kao što jasno oko, budući čisto, uvek vidi sunce, tako i um, očistivši se potpuno, uvek vidi slavu Svetlosti  Hrista, i s Gospodom prebiva dan i noć, nalik onome kako telo Gospodnje, sjedinivši se sa Božanstvom, uvek sa-prebiva sa Duhom Svetim. No, ovu meru ljudi ne dostižu odjednom, već tek naporima, patnjom, velikim podvigom”
. „Ono što je u Starom Zavetu bilo takoreći jedinstven izuzetak za ličnog „sadruga Božijeg” Mojsija, u Novom je postalo gotovo pravilo”
.

             O Trećoj Dimenziji (iz Treće i u Trećoj) Kainos Novozavetne Gnoseologije, za ovu priliku i potrebe i namere ovog Inauguracionog Ogleda, već smo i do sada dovoljno nagovestili. Naravno, ukoliko i onoliko koliko jesmo, samo zahvaljujući Njenim pripadnicima: onim ređima i od najređih koji su so zemlje, So Budućeg Veka Nevečernje Svetlosti u ovom veku pomračenom bljutavošću i tamom mnogih i premnogih srdaca. Zahvaljujući bogovima koje smo prizvali i sazvali moleći ih – njihovim moljenjima Istočniku svih dobara za nas! koja od Njega primajući Njemu prinose – i koji su se odazvali da nam govore, da nas poučavaju, i da nas sa Bogom saikonopošu, opevajući svoja – a time i svih nas i svega ako volimo – Bogoopitna Bogosozercavanja.

             Rekli smo na početku poglavlja Tri Vojske, da ćemo postrojiti na jedan čas, Tri Vojske Tri Dimenzije Mišljenja – pre no što okusimo Jednu malu Ikonu njihove Velike i Poslednje Bitke… Pre no što okusimo Jednu malu Ikonu Unutrašnje Bitke – gde se đavo i Bogočovečanstvo bore – u srcima i iz srdaca svih i svega još ne svecelo oboženih i ocelo(v!)mudrenih: oljubavljenih i olepoćenih – između paganskog, starozavetnog i novozavetnog čoveka. Ovo je ta Ikona. I ovo je ta Bitka. Sve ovo ovde napisano, i na drugim mestima, i u druga vremena, i koja se piše i koje će se još pisati, dakle: svi mi i sve pišući i pišuće odnosno pisani i pisano, sinergijski saikonopišući i saikonopisani i saikonopišuće i saikonopisano. I onima koji su pera Brzopisnog Književnika, i onima čiji će rukopisi izgoreti a oni sami će se spasiti kao kroz oganj.

             Ovo je ta Ikona. I ovo je ta Bitka. I bila je i još će biti: sve do Drugog i Najnadslavnijeg Hristovog Dolaska: do Punoće i Nadpunoće Zagrljaja i Nadzagrljaja ovoga veka bludnih sinova i Budućeg Veka Doma Oca Koji Se Nagnuo Sinom i Duhom Svetim ka nama i Prvi nam Potrčao – Bacio nam Se sa Prestola Slave! – u Susret. Do Silaska Boga okruženog bogovima i preobražaja sve tvari u večnobiće.

             „Običaj je Pisma da vremena zamenjuje, i da ih uzima jedno umesto drugoga, tako buduće uzima kao prošlo, i prošlo kao buduće, i sadašnje izgovara kao u prošlosti i kao u budućnosti, što je poznato onima koji su iskusniji u Pismu”
.
             Ovo je ta Ikona. I ovo je ta Bitka. Uspinjućeg, i stalno iznova ustajućeg, i siledžijskog trka iz sve snage makar i puzanjem, svom dušom i svom mišlju svojom u Zagrljaj sa Iperikonom Oca: jer On Prvi Potrča prema nama!: dok se svi mi i sve ne preobrazimo u Njega: Ljubi nas Prejaka Reč!

             Ova, Treća Dimenzija Kainos Novozavetne Gnoseologije nam Se Otkriva i na Kraju i na Početku Iznad svih krajeva i početaka. „Početak i kraj nisu jedno drugom strani, jer u Bogu ovo dvoje padaju – u Nadduboki i Nadvisoki Ponor Nadbeskonačne Naslade Koji Nadbeskonačno Nadprevazilazi Sebe! – ujedno, i štaviše jer vozglavljivanje tvorevine biva prevečnim planom Božijim”
. „Oboženje pak, da kažemo ukratko, obuhvatanje je i granica svih vremena i vekova, onoga što je u vremenu i vekovima. Obuhvatanje i granica svih vremena i vekova i svega u njima jeste jedinstvo čistog i pravog Početka/Principa sa pravim i čistim Krajem/Svrhom u spasenima. Neprekidno jedinstvo čistog Početka/Principa i Kraja/Svrhe u spasenima je iskorak iz onoga što je po prirodi suštinski izmereno s obzirom na početak/princip i kraj/svrhu”
.

             „Čovekovo podvižničko delovanje nije zatomljeno uskim etičkim gledanjem koje prosto gleda na spasenje duša, nego poprima jasnu hristološku perspektivu, ontološke i univerzalne dimenzije, obzirom da se dotiče i tiče čitave tvorevine Božije”
. „Hristos je postao brat ljudima zato što je primio na sebe ljudsku prirodu; postao im je prijatelj otkrivajući im svoje tajne; postao im je Otac preko usinivljenja krštenjem, ženik zato što se neraskidivo vezao za njih, ali i majka predajom svoga tela i krvi”
. „Hristos je načinio novom (kainos!) ne samo prirodu svakog od nas, nego i ipostas…”
. „Um kao spoznajni organ višesnažne duše, u meri u kojoj slobodno prima blagodat Svetoga Duha, razliva je po svojem jedinitom telu. Um više nije pasivni organ duše, već on sada vaspostavlja, čišćenjem od strasti, svoju prvobitnu funkciju – ikonizaciju Boga Logosa”
. „Sav čovek sija i postaje gledatelj nadsvetovnog u ovoj svetlodejstvenoj mistagogiji budućeg… Nakon očovečenja Logosa posledice „bogomužne energije” i predaje „bogočovečanskog tela” čini beskrajno more svetitelja Crkve koji su videli nestvorenu svetlost kako isijava „paradoksalno” iz preslavnog tela Hristovog, kao nekada učenici na Tavoru. Crkva je „zajednica oboženja”: Jedan Hristos postaje „hiljaduipostasan” po blagodati obuhvatajući mnoge”
.

             Za Ovu Dimenziju Naddimenzionalnosti Novozavetne Kainos Gnoseologije, najkarakterističnija je Sunconosna-Srconosna Ikona Bogočovečanskog Sapoznavanja licem u Lice i iz Lica Svetlosti. Njen osnovni metod kretanja, trčanja i ustajanja, istraživanja i izupitivanja, opevanja, življenja i oboženja, Podvignut je Bogočovečanskom Mišicom Pantometafora još bliže Domu Oca Svetlosti, tako da Ga predopitujemo već živeći u Njemu i još ne (jer: „Punoća i savršenstvo gledanja i zajedničarenja sa Bogom je pak događaj poslednjih dana, Carstva. Tamo će Hristos kao „Bog među nama” večno Svetim Duhom pružati svetima božanski život u kojem će do beskonačnosti napredovati iz slave u slavu)”
. Podvignut je, dakle, na stepen sozercavanja i pretvaranja u Iperikonu Oca posredstvom Ikone: „Mi pak svi koji otkrivenim licem gledamo slavu Gospodnju, preobražavamo se u to isto obličje iz slave u slavu, kao od Gospodnjega Duha” (2Kor 3 18). Na stepen Evharistijske Gnoseologije – Agije Gnoseologije! – Epignososiz: oboženja!: jedenja i pijenja Istine, Puta i Života Večnog iz Slatkog Suda Pića bogova. Stepen čije je jedino ograničenje, rečeno rečima Svetog Grigorija Nisijskog, to da nema ograničenje. Vrha nema, uvek ćemo napredovati ka beskrajnom. I posle trećeg rađanja prilikom opšteg vaskrsenja
. „Da steknemo Boga u sebi, da se sa Bogom načisto srodimo i da se smešamo sa najčistijom svetlošću”
. I da se smešimo sa Najčistijom Svetlošću! – jer, važnije je, kako nam Sveti Maksim Ispovednik kaže, biti nego znati, ali je još nadvažnije radovati se nego biti.

             Žitelji Ove Dimenzije Naddimenzionalnosti – koje Ovaploćena Istina Oslobađa za slobodu sinova Božijih: sinova Oca Svetlosti  – koji i nisu više ljudi nego bogovi, vozglavljivali su se i vozglavljuju, srcovođeni Zapovešću Ljubavi, svome Bratu, Sinu Očevom, Duhom Svetim rađajući se Majkom Crkvom kao                           sinovi Oca Nebeskog.

             Neka sada za nas, za ocelomudrenje i za pouku, još jedan od ovih bogova: heroj Vojske Ove Dimenzije Naddimenzionalnosti kojega smo zavoleli, još samo malo, jedan minut, ognjeno ikonopiše sopstvenim za svakoga i za sve molećim srcem koje ni u sav svet ne bi stalo, – a još bezbroj svetova bi stalo u njega!, – kako to samo on ume, Odnos Treće Dimenzije Naddimenzionalnosti, i prema Prvoj i prema Drugoj Dimenziji: Odnos Vitezova Oboženja koji su rod i domaći Božiji, Njegovi sinovi i mali bogovi po blagodati – prema „Vitezovima” Pokornosti Nužnosti koji su robovi, ako ne uskoro i roboti, i neznabošci, bezbožnici i bogoborci – i prema Vitezovima Starosavezne Vere u Boga (pa i Starosavezne Vere u Sina Božijeg, ako je tako moguće reći, čak i u Novom Kainos Savezu) koji su sluge i pravednici. I neka moli Boga za nas grešne.

             Po kriterijumu tajnika bezakonja i bezljubavnosti, redarstvenika anarhije „novog” ćesarevog odela svetovnog bezporetka – „Svetskog Mira Svetske Države”: „samoboga” bez (ili u „najboljem” slučaju protiv) Boga – odnosno po kriterijumu najparadigmatičnijeg (po stereotipnosti) pripadnika, „cveta” i „krune” Prve Dimenzije Poddimenzionalnosti Neopaganizma, po kriterijumu „plave zveri”, odnosno onog visokocivilizovanog i (obez)obrazovanog Nemačkog Oficira u Koncentracionom Logoru Dahau (i istog takvog i u Koncentracionom Logoru Aušvic, i u svim drugim Koncentracionim Logorima Smrti u raznim vremenima i prostorima a toliko bezličnim, bezsabornim, bezakonim, bezljubavnim i istim; pa i po kriterijumu čuvara Jasenovačkog Koncentracionog Logora Smrti i Mržnje Najkrajnje, kojom je a time i svim drugim čuvarima svih drugih Logora, Bog preko boga poručio: „Samo ti radi svoj posao sinko!”), sa kojim smo se već sreli (i srećemo se, i još ćemo se sretati – iako ćemo se zapravo tek sresti i još se nikada i nismo sreli!) – onih sedam Rabina ipak nisu bili (sasvim) kulturni sveštenici, iako su osudili Boga, jer su verovali da Bog postoji. Ali Sveti Vladika Nikolaj je bio još nekulturniji – nec plus ultra! – Sveštenik koji je znao da Bog Postoji i video Ga licem i Lice!

             „Postoje stvari – kaže nam Đerđ Konrad – koje ni čoveku ni Bogu ne mogu biti oproštene”. Na osnovu čega nam ovo Đ. Konrad kaže? Pa verovatno na „osnovu” našeg starog znanca: „Kategoričkog Moralnog Imperativa”, još mnogo pre starog „dobrog” Kanta (Doctora „Eclesiae” Plavih Zveri: Legiona Die Blond Bestie – nimalo manje nego Niče, ili čak i Hajdeger – naprotiv!) u opticaju, kao „emancipatus” et „separatus” a Teantropos. Na „osnovu” „Autonomnog Etičkog” i „Autonomne Umske Nužnosti”. Zapravo, a u tome je i sva čvrstina i pouzdanost njegovog iskaza, Đ. Konrad se „oslanja”, kao i mnogi pre njega, kao i mnogi sada, i kao što će još mnogi i u buduće, na (pa makar to bio i Ambis) „Objektivnost” „Samog Autonomnog Nikog i Autonomnog Ništa”, te zato i „Nepristrasnog” – koje mu (makar i nepostojeće) veoma glasno šapuće (kao Sokratu njegov demon, samo što bi se reklo da se Konradov demon još više razlikuje od Sokratovog nego, ako je to moguće, Konrad od Sokrata) „ko je ko i šta je šta”. Naravno da Konrad nije opterećen poznavanjem opusa nekoga poput Dunsa Skota, niti, još naravnije, nekoga poput Lava Šestova. Čak ni Kjerkegora! Da i ne spominjemo Svetog Jovana Damaskina, i njegova razmatranja o Božijem Promislu u „Tačnom Izloženju Pravoslavne Vere”!! Ali on ipak hoće da bude teolog, i to čak po preimućstvu!, te lagano i bez po muke, suvereno nastavlja: „Ako ubijaju dečicu, ako ubijaju bebe, ako ih kasape, seku im udove, ako ih guraju u gasne komore, onda Bog „nije obratio pažnju” na to”. Mnogo samouverenije nego npr. Hans Jonas, koji govori „o” „pojmu Boga” „posle Aušvica”, Konrad govori, i ne samo da govori nego i sudi, pa čak i donosi presudu!, o „krivici” i „osuđenosti” (sic!) Boga „posle Aušvica”. „Sedmorica Rabina u Aušvicu” – kojima se, kao što čujemo i Đ. Konrad pridružuje, a pridružili su se mnogi, ma koliko to bilo neverovatno, i davno pre Aušvica, i još će se pridruživati – „organizovala su suđenje Bogu. I osudili Ga. Zato što nije vodio računa”
. Na koju kaznu je osuđen Bog? Da li možda na smrt? Da li je za ovu presudu, i za izvršenje kazne (po njoj) – smrtne? – vezana Ničeova „konstatacija”: „Bog je mrtav, mi smo ga ubili”? Iako je Suđenje Bogu održano tek u Aušvicu? Ili je ipak, možda, bilo i nekih malo ranijih Suđenja Bogu, još ih ima, i još će ih biti? Da li Bog Koji Je Umro na Krstu i Vaskrsao u treći dan, još Umire i Vaskrsava i još će Umirati i Vaskrsavati – do kraja ovog palog sveta i veka, sa nama i za nas, do Svog Drugog Dolaska u Slavi? Zar ko osudi brata, zatvori ga u koncentracioni logor, muči ga i ubije mu telo – ne osuđuje Bogočoveka Hristosa (Koji Je, osim osuđen od strane sedmorice rabina u Aušvicu… i gde sve i kada sve još ne… bio i njihovom osudom od esesovaca takođe i u njima osuđen, zatvoren, mučen, moren glađu, žeđu i bolešću, i svakim bolom i svakom tugom njihovom i ne samo i njihovom – i još je, i još će biti!), ne zatvara Ga, ne muči Ga i ne ubija Mu telo?

             U to isto vreme najgore od svih, u prostoru najgorem od svih, u paklu Dahaua, sedeo je kao i uvek sam u svojoj ćeliji u zatvoru Sveti Vladika Nikolaj Velimirović. Iznenada uđe jedan mladi oficir Nemac (onaj! I još ulazi i još će!), čuvar logora, i upita ga: „Da li vi zaista verujete u Boga”? „Ne”, reče Vladika. „Srećan sam što vidim kulturnog čoveka” – pa za postizanje takve kulture su i služili ovi logori, i za takvu sreću! – obradova se oficir pa nastavi: „Kad sam bio dečak ja sam verovao, jer su me tako učili, ali sada uopšte ne verujem”. Vladika mu reče: „Moj slučaj je drugačiji od vašeg. Kad sam bio dečak, ja sam verovao, ali sada , ne moram više da verujem, jer znam da Bog postoji. Kroz iskustvo moja je vera postala znanje. Sada znam da Bog postoji”
.

             Sećajući se boravka u Dahau, pričao bi Sveti Vladika Nikolaj često i ovo: „U logoru je bilo ovako: sediš u nekom uglu i ponavljaš u sebi: „Ja sam prah i pepeo. Gospode, uzmi dušu moju”! Duša ti se odjednom vaznosi na nebo  i vidiš Boga licem k licu. Ali ne možeš da izdržiš, pa govoriš: „Nisam spreman, ne mogu, vrati me tamo”! Zatim ponovo satima sediš i ponavljaš u sebi: „Ja sam prah i pepeo. Gospode uzmi dušu moju”! I - opet te vaznosi Gospod … Ukratko – sav život koji mi preostaje dao bih, kada bi to bilo mogućno, za jedan sat boravka u Dahau”
.

             Zaista različitom gnoseologijom, i u odnosu na Martinovu, i u odnosu na Serenovu, i u odnosu na Leonovu – Pravom i Pravoslavnom Kainos Mučeničkom Gnoseologijom! – živeo je i umirao Sveti Nikolaj. Božanskom, poput Svetog Maksima Ispovednika, Filosofijom, božanskom Teognosijom i Teofanijom Bogočovečanske Teantropofilije! Svetleo je u tami i tama ga ne obuze!

             Bog Daje Svojim svetima da vide, da On Može i Hoće i Želi da Učini da, ne samo da bude „kao” da nije bilo Holokausta, već da bude da Holokausta nije bilo nikada; pa čak za Svoje ljubljene ako Ga samo prime kao Prosjaka ljubavi, da Holokaust već nije i tada dok još jeste! – kao za mladiće još u užarenoj peći, ali već sa Njim!

             I u mrzosti opustošenja mizosofije Koncentracionih Logora Smrti, i u Ružičastoj Nuklearnoj Pečurci cepanja čoveka od Boga, i raspinjanja sve tvari, užasnijoj od „Falarijskog Bika” – moguće je, jer Bogu Je sve Moguće – čitajmo: Jer Bogu su svi Ljubljeni i sve Ljubljeno! – biti podvignut iznad Parafilosofije Tragedije (iznad usamljeničkog lutanja bludnih sinova po dušama bludnih sinova ka Velikom i Najusamljenijem Najzabludelijem Usamljeniku) – i Filosofijom Filokalije Filoagapije Filoteje: Agnusodijom: biti u Budućem Veku u Ognjenoj Peći (i u Carstvu Života Večnog u logoru smrti) odnosno još u ognjenoj peći (u logoru smrti) već biti u Budućem Veku ( u Carstvu Života Večnog): i ne samo besmrtan već, po blagodati, i sabespočetan Bogu!

             Stoga se, na Pravoslavnim Ikonama – na Pravim Krstoobraznim Visinama i Dubinama Naddubina i Nadvisina – na Ikonama kao Prozorima Budućeg Veka i Zagrljajima tvarnog i Netvarnog – i svetitelji, i sva tvar, pa i mučitelji i dželati, izobražavaju kao preobraženi Svetlošću Carstva Slave Budućeg Veka Svetlosti.

             Neka svi i sve budu spaseni, i pridruže se Saboru svih i svega po Blagodati osabespočetnjenih a ne „samo” osabeskonačenih Bogu: neka se svi i sve pogružavaju u Ponor Beskonačne Nasalade Onim Koji Se Nadduboko i Nadvisoko Nadnaslađuje Nadbeskonačno Nadprevazilazeći Sebe našim naslađivanjema iz slave u slavu kojâ beskonačno prevazilaze sebe Njime: Ljubi nas Prejaka Reč!!! „Blaženstvom Gospod ne naziva znanje nečega o Bogu, nego imanje Boga u sebi. Po pričešćivanju sa Prevashodnim, duša neprestano postaje viša od sebe same”. Otuda i glad i žeđ, „otuda je čežnja i muka ljubavi na visinama još silnija nego na početku puta”
.

             Božanski Filosofi bi trebalo da uzmu izvedenicu od grliti i ljubiti, da je spoje sa imenicom, i da joj obezbede 7 puta 77 puta više prava od prava koja imaju audicija i audicionizam i intuicija i intuicionizam. Jer ono glavno, i jedino potrebno, radi čega su svi (ostali) i sve (ostalo) nastali i nastalo ni iz čega i ni zbog čega, ne može se ni čuti ni videti kao što se – i iznad slušanja i iznad viđenja i iznad svakog uma i jestastvovanja čak i iznad radovanja! – može samo grliti i ljubiti. Tajne Nadbitijnog Bićetvorca, Nadprekrasnog Sviljubitelja, Nadiskazivo i Nadpokazivo se Milovanjem i Ljubljenjem Prenose onima koji se udostoje da se – iznad svih vremena i prostora, i početaka i krajeva, oslobodivši se svecelo okova stvorenosti – svecelo preobraze u zagrljaje i u poljupce iz Zagrljaja i u Zagrljaju i iz Poljupca i u Poljupcu Sabornolično postajući Srce.

             A naše srce sve nas sada pita: gde nam je naš brat Leon? 

                                                                       †

                                                          LEONIDA
                   „I nema veće ljubavi od ove, nego kad neko život svoj, i dušu i um, položi za braću”

                  „Kaluđer blagosilja dan kada je rođen kad se seti da sve debele knjige Hegelove i knjige njegovih mnogobrojnih učenika raspršuju u vremenu kao prah, i svaka pukotina u zdanju koje je on podigao ispunjava njegovo srce radošću”

             ADELFODIKEJA – Zar ćemo opet u Užarenu Peć? I bili smo u njoj, i bićemo, i još ćemo biti. Ljuti su i zima ohladnele i oneprisutnjene ljubavi i oganj užarene i nesuštinski prisutne (odsustvom ljubavi) mržnje – ali obličje ovoga veka prolazi, i dolazi sve novo, kao kainos na kainos, i već je ovde Carstvo Beskonačne i Nadbeskonačne Naslade pogružavanja u Ponor Beskonačnog i Nadbeskonačnog Slavoblistanja Prenadneizdržive Ljubavi. Blaženstvom Gospod ne naziva znanje nečega o Bogu, nego imanje Boga u sebi. – Zar ovo nije Pravoslavno znanje-imanje: doSlovno metaforično? – Po pričešćivanju sa Prevashodnim, duša neprestano postaje viša od sebe same. Otuda su glad i žeđ, otuda – i ka Tamo! Ka Onome od Kojega su svi i sve, Kojim, i ka Kome – je čežnja i muka ljubavi na visinama još silnije nego na početku puta. A kakva li je na Nadvisinama Naddubina postojanja, po blagodati, onih koji svoju ličnost preobraze do stupnja savršenstva (i osabezvršavanja po blagodati), i sjedine se sa Nestvorenim Božijim Energijama, sa Ludom Ljubavlju Božijom, postajući ne prosto beskrajni nego i bespočetni, kao i Bog?

             Ako smo još, i sve više i više smo gladni i žedni: i čeznemo i mučimo se: trebali bismo da – ponovo, opet i opet, još jednom, i po drugi, i po treći, i po 777-i put, ako i koliko god nam treba – uđemo u Onaj (svih nas i svega) Ognjeni Akvarijum (u srcima i iz srdaca – pre nego što su srca u Njemu!) Velike i Poslednje Bitke i Ikone Budućega Veka… i da još jednom, još samo jednom, makar na jedan minut – živog ili mrtvog – potražimo, Lava Leona Isakoviča Šestova u Mračnom Velu.

             „Šta” se desilo sa njim: „šta” sa nama?: Ko? Gde nam je brat naš Leon? Setimo se gde smo ga ostavili: „I tako, kao crni morski čovek – lav iz Crnog Mora Pokrivenog Mračnim i Crnim Velom: Leon Schwartzman fon Schwartzsee stoji skandalizovan i paralizovan. Ni sasvim u pomrčini: levo – ni sasvim prema Svetlosti i u Svetlosti: Desno – već u  Samo Senci: in solo tenebris inpenetrabilis”. Levim profilom prema tami najkrajnjoj, desnim prema Nevečernjem Danu, a licem prema zidu, na sred pećine vaseljene usred sopstvenog (a time i usred svačijeg od nas) srca. Bočno, ne razapet, već skandalizovan, zaglavljen i paralizovan. Omađijan. Kao Buridanova Štuka, neoburidanov magarac između dva stoga sena. I dva puta koji ka njima vode. Između Puta Života Večnog i puta bespuća i tame crnje i od grobne (podgrobne). Šta je u toj poziciji – pogotovo ako smo kao asinus-i pulcher-i fortisimus-i rešeni da je nipošto ne napuštamo – moguće, ako je išta, i šta je najbolje činiti? Šta da se radi?

             Ipak, kao što će se pokazati, itekako ima šta – i čak i tu se može ne biti dokon – ako dovoljno volimo! Postoji li i tu neki način, bar neki, da se korisno upotrebi takvo i takav vremeprostor? A znamo Ko Je Jedini Potreban – nama baš Onaj Kojem smo mi, više nego ikada sami sebi, potrebni, svako od nas kao jedini i sve kao jedino Njegovom Ludom Nadpotrebitošću. Dakle, postoji li i tu neki način, neki Put Neobičnosti Koji Vodi u Palatu Premudrosti?: ispostaviće se, ispostavljalo se i već se ispostavlja da da! Na primer, pravljenjem pukotina – svom snagom, svom mišlju i svom ljubavlju svojom! – u Zidinama, Sablasnim Zidinama Mislenog Koncentracionog Logora Smrti Mizosofije koje su podizali, podižu, i još će podizati Sauron Hegel i horde orka (iz orkusa!) njegovih mnogobrojnih učenika. Zar te slatke i blagoslovene pukotine dragi čitaoče i još draža čitateljko – sastvaralačka i saborilačka: saborna i sabornolična braćo – ne ispunjavaju i tvoje, kao svakoga od nas srce radošću; baš kao srce onog Monaha koji blagosilja dan kada je rođen, kada se toga seti? Zar i svi mi i sve, kada se samo setimo, onoga koji je, iako samo sa maljem Starog Saveza u junačkoj desnici, – kada se samo setimo Lava Šestova, koji je više tih slatkih i blagoslovenih, lekovitih i isceljujućih, ispunjujućih! pukotina naneo, od čitavih divizija čak i Treće Dimenzije Mišljenja u ovoj našoj (a i koja nije naša?) epohi; na Prvoj, i Poslednjoj!, Liniji Fronta Filosofije kao Borbe prsa u prsa (a u prsima i iz prsa!) – kada se samo setimo Lava Šestova koji je takve i tolike pukotine naneo onom Sablasnom Zdanju koje će otići u štetu, a njegovi „slobodni” zidari će sami biti spašeni, ali kao kroz Oganj! – kada se njega setimo, u kojem je Disao Onaj Koji Diše gde Hoće kad Hoće i u kome god Hoće Milujući koga god On Hoće, i sa kojim Se još Neko Borio (Lično Ljuti Ratnik: Knez Mira!) i Nadodavao Udarac na udarac – zar možemo da se uzdržimo a da ne uzviknemo, neizmerivo glasnije i ne tek tri puta kao Šatobrijan (koji je to činio kad god bi se setio herojskog podviga branilaca Termopila i njihovog predvodnika Leonide: „Leonida, Leonida, Leonida!”), već 7 puta 77: Leone, Leone, Novi Leonido! Brate Kainos Leonide Monotelitsko-Ditelitskog Spora Svetog Maksima Ispovednika!?

            „EN ARHE EN O SKANDALON” – Ali, pre nego što nastavimo – jer upravo je ovo Tema koja čeka, i baš se načekala!, svoje istraživače i tumače, mnogo više nego ona o kojoj govori M. Đorđević, i mnogo manje istražena, iako su jedna! – vratimo se opet na trenutak drugoj, i zatamnjenijoj strani Šestovljevog „Janusovskog” lica, strani njegovog Semisemitskog-Semiarijevsko Judeohinduprotestantskog hristotražiteljstva Hristosovim Leonotražiteljstvom. Vratimo se opet na trenutak Leonovom unutrašnjem ratu sa samim (baš zato što nikada samim!) sobom: ratu dva srca i dva lica u jednom srcu jednog lica. Kada bi se Leon – koji stoji dakle, kao što se sećamo, ni sasvim u pomrčini: levo – ni sasvim prema Svetlosti i u Svetlosti: Desno – već in solo tenebris inpenetrabilis pevajući o’ sola fide! Sa virtemberškim slavujem Luterom (Nightingaleom!) – kada bi se Leon okretao (bez osvrtanja!) na Desno (da pokuša da, takoreći, oslušne Svetlost, pomoću solo audicie!), on je pružao praznu levicu, i njenim zgrčenim prstima zaklanjao lice i srce uma od Preneizdrživog Slavoblistanja Nestvorene Svetlosti, i postajao je neverni sola fide Toma, i revnitelj sola fide Savle (koji je trebao da prvo postane, nanovo se rodivši, Pavle, pa da speva utuk na svaku „sola fide” i svako drugo „sola” i „solo”: Himnu Ljubavi!). Zapravo, malodušni i malonadni i maloverni mediokritet bez razloga (ko može razumeti mediokritete? Naročito ako su srčani i žestoki!); nalazeći se kao mlak, i kao Novi Jona „Oklevalo” – zanesen i začaran tikvom „la musicque” avant tout les: freres! Tako su baš čudne i opojne, razne takve tikve – skoro u dlaku nalik, čudnom voću, jabukama! Iako vulkanskog temperamenta i srca, mlak, takoreći, po poziciji Buridanovog jarca. Skandalizovanog, zaglavljenog i (barem što se nogu tiče!) paralizovanog i mekećućeg, izmeću zmijskog i skorpijskog legla, i – jaganjaca što okružuju svog Pastira Jagnje Božije Njime Prevečno Okruženi. Bacajući, dakle, iskosa pogled „samo ušiju!” na Desnu „Stranu” Doma – na „Stranu” Nadneizdrživog Slavoblistanja Nestvorene Svetlosti Budućega Veka Iz Kojeg već ovde i sada Dopiru Neovdašnji Mir i Luda Radost Uspavavana mirijadama horova jednim ustima Sviosmehnutim iznad prostora vekova (Prevečno!) ali i Odzvanjajućim u njima dublje od njihove najdublje nutrine Nadumnim Zlatom Isihimnije svih duginih boja Istine – Leon ništa nije čuo! Jer – odnosno! – ništa nije video! On je, na svaku „glasinu” sa te „Strane” i o Tome, uplašeno mucao, razgnevljeno rikao (iako, doduše, priznajemo: setno!), i kolebao se u neverici i zgražanju: „Šopenhauerovoj Slepoj i Bezumnoj, Bezličnoj, Bezsabornoj i Bezljubavnoj” – ali zato tako Muzikalnoj, Samoj (makar i, čak upravo zahvaljujući tome! – Beslovesnoj) Muzici: Tikvi nad Tikvama! – „volji je bilo nužno da razum uobrazi da je autonoman i zakonodavan” (i da, takođe, odnosno, zapravo – „uobrazi” da je obraz Obraza u Obrazu i iz Obraza ikoničan i ikonopisački, saikonopisački, kao ikona Prototokosa svih ikona: Iperikone Oca!), „i stoga je Ona sugerisala jadnim ljudima misao – en arhe en o logos”. Tada je Leon pogledavao (naravno, suvišno je i podsećati – samo ušima!) i prema, i Šopenhaueru (baš kao i Hegelu, Ničeu i Tolstoju) tako dragim „Vedama” (i ne manje, da ne zaboravimo, i ocu Vodonične Bombe Openhajmeru!) u Dojsenovom prevodu na nemački – koje su čak, pored Biblije, ležale na stočiću kraj postelje (na nacht-kasni, takoreći) u Unutrašnjem Termopilskom Klancu srdaca u kojem je izdisao – sa maljem u ruci – otvorene kod poglavlja „Brama kao Radost” (: „Brama je Radost. To nije mračni asketizam koji obeležava mudrost, već puna radosti anticipacija jedinstva sa Bogom”). Zaboravio je, da prvo kažemo, – zanimljivo, ako ne i čudno, – upravo iste one stihove iz „Svete” Bajke Indusa „Veda” – jer to kao da su stihovi koji vole da budu zaboravljeni! – koje je zaboravio i otac Vodonične Bombe Robert Openhajmer (i Führer Projekta „Menhetn”!). Openhajmer ih se ponovo setio, tek prilikom prve Atomske Probe u Pustinji Nevade, kada je Strahoviti Džinovski Oblak Tmine počeo da se uzdiže u daljini: „Ja sam smrt koja sve uništava, onaj koji preti svetovima”. I… ovo je fasciniralo kritičara i razobličitelja Amalrihovsko-Ekhartovsko-Bemeovsko-Spinozističko-Hegelijanske laži.

            TAMO DOLE: L’ABA – Šestov se, dakle, ne osvrće (ni gde ne bi trebalo, ne gde bi trebalo!), ni levo ni desno, nego gleda (da se ipak opet podsetimo: samo ušima!) pravo ispred sebe (iako isto to može, i ima, i pravo iza sebe) u tvrdi i hrapavi zid Gvozdene Pećine Nužnosti od Dijamantski Tvrdog Ništa (ali, naravno, Bezbojnog i Bezsvetlosnog). On se, istina je, došaptava, tražeći izlaz iz ove Tamnice Senke: čak i Tamo Dole: „L’Aba”; i traži i barem neke saveznike, sa kojima bi mogao, udruživši snage, da isplanira i izvede Veliko Begstvo: Epekeine!: sa one strane i iznad bića – na osnovu mapa i planova koje je pronašao kod Platona i Plotina – kao Grof Monte Kristo. I to sa kim on ovo planira, i koje saveznike i saradnike on okuplja? – podzemne ljude, koji kopaju tajne i tajanstvene lagume ispod Tvrdog Pećinskog tla; podzemne hermansch-e preciznije rečeno, za koje smatra da nisu na strani Sauron – Hegelovih hordi učenika – orka, već da su im neprijatelji, kao patuljci. Kao i u vezi mnogo čega drugog, i u ovome je poverovao Ničeu, i – Dostojevskom. Istina, i Sveto Predanje nam navodi „slučaj” Svetog Pustinjaka koji se tako vatreno i neodoljivo, ognjeno koliko i neobično čudno molio, da braća nisu izdržala a da ga, zadivljena i obuzeta umiljenjem, ne zapitaju: „Ko te je naučio tako da se moliš?” „Demoni!” – odgovorio je Pustinjak – „demoni”. Odbivši saradnju sa Misticima, – jer, ne samo da je bio otežao za mističko letenje (za koje je Leon smatrao da je bilo samo jedna vrsta iluzije, i fatamorgane probijanja Neprobojnog Svoda Pećine, i izletanja iz nje pravo Nagore: glavom: „solo ratione!”) preferirao je kopanje u Dubinu, pravo Nadole: ušima; tragičkim pojanjem „o’ sola fide”! Ne samo da je on, dakle, bio otežao za mističko letenje već je čak, kao što znamo, bio poluparalizovan (od trupa na dole – iako u srcu i iz srca) pa bi teško i zaplivao – ponadao se, dakle on sa onom snagom koju uliva očajanje, da bi mu njegovo Veliko Begstvo iz Pećine Nužnosti, kao povratak usamljenog Najusamljenijem (Veliko Povraćanje!), možda moglo uspeti u društvu: sa očajnicima i prokletnicima. Zajedno sa Bodlerom, sa Dostojevskim i Ničeom na umu, izvijao je on tada turobno – nežnu melodiju inkantacije, ariju koja je odjekivala među svodovima Tamnice Senke: „… Aimes – tu les damnes? Dis moi, connais – tu L’irremissible?”. Ali, zar dakle opet, samo zaboravljajući Onog Jedino Potrebnog, Saputnika, Put i Cilj – Koji Propoveda Radosnu Vest i u Paklu? „Kuda bih pobegao od Lica Tvojega Gospode? Ako se popnem na nebo onde Si; ako siđem u pakao opet si onde” (Ps 139 7 - 8). Zar samo sa „Memento mori”, zaboravljajući na Memento Resurectori!?

            MAJČINO LICE – Leon je takođe zaboravio, da sada kažemo i to, iako je na prvom mestu! Da je Stari Savez bio samo (iako, dok je bio na snazi, to i nije bilo baš tako „malo”!) Savez Poluokreta od tame ka Senci Svetlosti Života Večnog, i da je tek Novi Kainos Savez Pun Okret od tame šeola, kroz Senku, ka Ikoni Nevečernjeg Dana Doma Oca Svetlosti – Može li dete videti Majčino Lice a da se ne rodi, iako joj i čuje glas, i srce, i hrani se i raste u Njoj i oseća Je svuda oko sebe – iako u Njoj živi, kreće se i jeste? (A i Ona u Kome Je?) Može li Lice Očevo? A da ne umre? – Zaboravio je da je tek Novi Kainos Savez hvatanje zaleta za pun trk, – pošto se isprva puzi, pa potom čak i prohoda!, – u Susret sa Njim Koji Prvi Potrča ka nama. Za pun trk (makar i puzanjem, i makar uz stalno padanje i ponovno ustajanje; i makar treba trčati uz veliku strminu!) u zagrljaj tvarnih sa Netvarnim Koji neće proći nikada, bez kraja i protivnosti. Trk prvo Vojujući, a potom i Pobednički i Nadpobednički! I čak, Nadneizmerivom Blagodaću osabespočetnjivan i osabezvršavan  Nestvorenom Srcu i Suncu svih i svega!

             Pred ovim Pećinskim zidom u Ognjenom Akvarijumu srdaca u Srcu i iz Srca Istočnika i Utočnika svih srdaca i svega srčanog Leon je zapevao, zbunjeno slušajući – i začuđeno, pa i zadivljeno ( a ovo divljenje ni u Budućem Veku Lica neće proći naprotiv! – kada je sada ovoliko, kakvo li će tek biti Tamo?) – trostruki i dupli eho svog i još Nečijeg Glasa Koji (iako jedva čujno, ili čak nečujno, beskonačno i nadbeskonačno Glasnije od Leona) Neiskazivo Uzdiše i Tuži (Prototokos svih glasova!) sa njim i za njim, za Svojom radošću, za Svojim malim sobom, Svojom Radošću.

            SLADAK POGLED – A šta ako, i mi, Šestova pogledamo drugačije, okom goluba, da li će se i on tada možda promeniti, i početi da se mrda, miče i oživljava, i nadilazi (makar i ostajući u njoj) dosadašnju paralizu? Možda on upravo samo na to i čeka (kao i On)? Na nas, i na naš sladak pogled?

             Upravo smo videli kako Leon izgleda (i: pričinjava nam se – usled našeg odsustva iz Ljubavi, Koja  nikada nije Odsutna iz nas i u nama!), ako ga ne pogledamo „malo” drugačije. Ali – sasvim iznenada (i svaki put je to: Čudo: Takvo i tako!), i za nas (nikada) same neočekivano! – opet smo se setili da je Šestov naneo takve i tolike pukotine koje leče i ispunjavaju radošću svakoga i sve onom Sablasnom Zidu – zar tok svesti nije čudo, baš kao što su i svi i sve, pogotovo (odnosno!) tok svesti Čuda! Tok Čuda svesti: Tok Radosne Vesti Koju očaj ne obuze! – Dve se Duše (i) u nama (kao i u Šestovu) izgleda bore! Zar možemo da se uzdržimo a da ne uzviknemo?: Dakle, bacajući iskosa pogled na levu stranu, u tamu najkrajnju, gde trčkaraju škorpije, zmije sikću, i đavo riče tražeći koga će da proždere, Lav je herojski slavio Svevišnjeg, i pevao himne Svetog Cara i Proroka Davida: „Pevaću Tebi dok sam živ Gospode!” svedočeći Boga Avrama, Boga Jakova i Boga Isaka, i razobličavajući zavodničke i lažljive, pune zmijskog otrova, sirenske glasove pripadnika (zatočenika i zlih slugu) legiona mizosofije: čovekomrzaca o bogomrzaca i mrzitelja sve tvari, obožavatelja „sanctum nihiluma” sa „sancta superbia” na (licemernijim i sablažnjivijim i od Judinih) usnama. „Kada pročitate spise Anselma, Dekarta, Spinoze ili (sive) Hegela, koliko god vam imponovala ta slavna imena, i koliko god vam delovala prefinjena njihova rasuđivanja, ostaje nesumnjiv utisak u vama – ti ljudi nisu verovali u Boga. Ili tačnije – ono što su oni nazivali Bogom nije Bog”
. „Spinozina Etika” – koja je toliko oduševljavala i Getea, i Hegela, i Ničea, i Frojda, i Marksa, i Floberove Buvara i Pekišoa baš kao i Flobera, i Deridu… i Hajnea! – i Šelinga i Fihtea… „u celini je svečana, iako ni izbliza trijumfalna, pesma u slavu sancta superbia”
. Lav Leon je, tada, pružao desnicu sa uzdignutim maljem Starog Saveza u njoj, i pretvarao se u pravog sebe: Leonidu! A Pećina – Akvarijum – Pustinja je postajala Termopilski Klanac (i Klanica: i Užarena Peć!), u kojem je on gotovo sam sa šačicom odabranih ali retkih i najređih – stojeći na telima, i davno i tada i u buduće! (kao i (svi) oni na njegovom, a svi zajedno na Telu Umrlog i Vaskrslog Ljutog Ratnika i Kneza Mira)  poginulih drugova – zaustavljao najezde hordi mizosofa i bogoboraca – legion za legionom koji je nadirao iz pomrčine tame najkrajnje.

            UROBOROS – Još dok su čak i Solovjov i Berđajev, S. Bulgakov, V. Ivanov, S. Frank, I. Iljin, N. Loski i mnogi drugi (da i ne pominjemo „filosofe” Zapada: Stare Dobre Hrišćanske Evrope; ili još „filosofskije” i Zapadnije: još Starije i Bolje i Hrišćanskije Amerike!) – dok su dakle čak i pripadnici Ruskog Srebrnog Veka (baš kao potom Staljin, potpisujući Ugovor o Večnom Prijateljstvu sa Hitlerom), pružali ruke ka lukavim uljezima sa pesmom dobrodošlice i hvale na usnama – gotovo sam između ljudi, jedini u odbrani, kao Novi Leonida 20. Veka, i za sve nas danas, i buduće i prošle naraštaje, stajao je neustuknjujuće i neprolazno, nezbunjivo i neustrašivo, ne žaleći sebe, Lav Isakovič Šestov, i branio čitavu Epohu! (Naročito u srcu svakog intelektualca! pa i mnogijeh sveštenikov!) Branio je od pada u Neopaganizam i Neovarvarizam – i podizao je iz tog pada, pomažući, pa i terajući je da ustane, budeći je i šamarima iz hipnoze i omađijanosti! – od pada u Neopaganizam i Neovarvarizam gori od bilo kojega do sad: neizreciv!: od pada pod Jaram Mizosofije i Mizoteje Legiona bezumnih i pomahnitalih hiperlicemernih i lukavih individua koncentrisanih u taboru (i logoru) mnogih tabora Germanske Iluzionističke Mizosofije. A znamo kako Germani – Ponovo oni Stari! – kao i svi Pagani, ali, postoje gori čak i od Pagana: Neopagani! – Pali Hrišćani! – znamo kao ovakvi Germani (znamo to po sebi!) vole da konc-centrišu, i sebe i… za njih nema drugih! (Mada se čini da se bore sa drugima, makar i protiv svih drugih, ali… Dakle, za njih – u tome je strašna tajna, njihove „hrabrosti”, i nadpodljudskosti – nema ni njih. Setimo se sledećeg: Samozatvoreno zlo, usmereno na sebe, poput Zmaja (poput Heatontemoroumenosa! o kojem nam govore i Terencije i Bodler!) koji sebe ujeda: tako se prikazuje đavo na starim freskama Strašnog Suda. Ovaj Autizam se,  po pravilu, pričinjava kao Svetskoistorijska Pojava, iako nije ni kročio: ni van ni u sebe: već je kao mrtvac, još dok se čini kao najživlji i najaktivniji. I najmrtviji je, – više i nego pre, i nego posle – verovatno, upravo tad.

            AVELj – Od tela Leonovog telesnog (ali ljubavnog!) uma, kojim je zagradio uski klanac izdahnuvši u krvavoj borbi, veliko mnoštvo blonde besties koje traže koga će da prožderu (a znamo da to mogu biti, u konačnom svođenju računa, niko drugi nego samo oni sami) ostalo je bez prolaza, i o njega slomilo zube. I slama, i još će slamati. Sprečavajući, dakle, i zaprečujući prolaz paraenergijama Hegelovog naopakog učenja i zloslovnog praznoslovlja, i istim takvim učenjima Hegelovih drugara, da sablazne malene umom u Filosofiji Filokalije Filoteje, Šestov je i (prvenstveno!) prema njima, velikim sablazniteljima malenih (i još većim sablazniteljima još manjih sebe! bez razloga i slobode – ni za što) – projavio i primivši prineo im je (prinoseći je time, za njih!, Onome od Kojega ju je i primio) bratsku i žrtvenu ljubav od koje nema veće. Zagradivši prolaz u ovom Termo(harmoli)pilskom Klancu sopstvenim telesnim umom, kako je najbolje umeo – kao Avelj! – telom tog svog uma, veoma velikim i divnim telom, koje(ga) je žrtvovao primoprinoseći ga. Primoprinoseći se ceo, koliko god se imao, bez ostatka, makar i necelomudren – celomudren po davanju! Celomudrenije od mnogih celomudrenijih nego što on beše. Time se oduhovio i umom: u srcu iz srca koje je istočnok i utočnik umova svih srdaca u Srcu i iz Srca Svete Trojice Boga. Primoprineo se svojim telesnim umom Lav Leon Leonida uspešnije, lepše i divnije – još erosnije i luđe! – nego mnogi duševnim! Jer ko život svoj položi za braću od ove ljubavi nema veće: i od ovog uma i premudrosti nema veće(g)! Ko dušu svoju da, stekao ju je! Ko svu dušu svoju ljubavno da čak i „sola fide-u”, stekao ju je ljubavlju davanja za braću i za svu tvar: kao sviljubeću te (i) sviumnu, kao ljubeću jer Ljubljenu Ljubavlju Zbog Koje svi i sve jesu i jeste i Koja svakoga i sve Saprevashodi Nadbeskonačno Nadprevazilazeći Sebe: Šapućući: Ja Sam Onaj Koji Ćemo Biti!

             LEGION DIE BLONDE CAIN – „Kaluđer blagosilja dan kada je rođen, kada se seti… ” A i mi blagosiljamo onoga koji je gotivo sam zaustavljao i zaustavio divlje i krvožedne horde varvarske Germanske (i ne samo Germanske!) neopaganske mizosofije, koje su ojačane i naoružane svim oružjima koje su nakupile – i od Starih Grka, i od Sholastičara, i od Spinoze, i od Kabalista, i od Alhemičara, i od Rajnskih „Mistika”, i od Lutera, i od Kalvina, „Panteista” „Renesanse” i „Prosvetiteljstva”… oružjem skupljanim vekovima, brižnim staranjem Lukavstva Uma lično, sa Germanskom pedantnošću i „sistematičnošću” i ništa manjom upornošću i fanatičnošću, i stalno narastajućom mržnjom brižno i ljubomorno čuvanom, negovanom i odgajanom (da je slučajno ne uzmanjka, kada bude bila najpotrebnija) umnožavanom u ruhu „kulture” i pažljivo navlačenom preko onoga za šta je reč surovost, samo bledi iako drastični (pa i ovo kažemo eufemistično) eufemizam – krvožedne varvarske horde palih hrišćana! Koje su jurnule u Duhovni Armagedon pod zastavama Antihrista već tada: i sada: i još će!

             Pod plaštom „mirnog i povučenog – i vrtoglavo visoko moralnog, nadasve! – univerzitetskog profesora” jurišao je, kao što i sada juriša, i još će, krvožedni Imanuel Kant – kojeg i danas mnogi cene, kao „časnog”, „poštenog i iskrenog”, „velikog” i „epohalnog” mislioca: „velikog” i „značajnog” filosofa! Da, zaista ga i mi kao i Šestov ocenjujemo, kao velikog i značajnog, ali mizosofa! Stari Dobri Kant… Ali šta tek reći o onima koji Kalibana Hegela uzdižu u rang „Velikog Crkvenog Oca” i podjednako (u paru sa tim!) „Genijalnog Filosofa”? Ovog Dvojednostrukog „Dokrajčitelja” (Dušmana!) Filosofije i sive Teologije. Da i ne spominjemo Umetnost! Koliko je samo aplauza izmamio ovime, i koliko je samo zaveo, čak i odabranih, odnosno hrišćanskih, pa i pravoslavnih duša!

            KAINOS ATINA VIA KAINOS IEROSALEM – Upravo ovde, na ovom Frontu, Šestov je pokazao veću pravoslavnost, od mnogih pravoslavnih krštenjem ali ne i filosofijom, veću sposobnost i silu duhovnog razgledanja, rasuđivanja i razlikovanja duhova. Veće smirenje, i veće trezvenoumlje. Mudrost veću od zmijske i golubiju bezazlenost. Ova Tema, mnogo više nego ona o kojoj govori M. Đorđević, ponovimo to još jednom, – iako su jedna! – vapijuće čeka, i baš se načekala!, ova mnogo značajnija i mnogo manje istražena tema, tera incognita (nažalost i neizmernu štetu), svog istraživača, i svoje istraživače! Jer: Lav Leon Leonida je, na Ovom Strašnom Frontu Vidljivog i Nevidljivog i Čujnog i Nečujnog Mislenog Rata Velike i Poslednje Bitke na Kojem su Koncentrisane nemoćne ali ogromne i opasne snage lukavih umova ne samo demonskih već i demona lično – na Frontu na kojem se mizosofija i Filosofija bore za umove ljudske, ta (pošto umovi koji su iz srdaca ali i u srcima prenose svaki svome srcu ono što prime kao i njihova srca njima) duše ljudske – na ovom strašnom Frontu Lav Leonida je izvojevao, gotovo sam (a za svakoga i za sve!) samo sa retkima i najređima poput Vladimira F. Erna nevidljivo zbijen u odbrani Novih Termopila, – Pobedu Pravoslavlja! O kojoj se još gotovo uvek ništa ne zna. I nije propustio mrzost opustošenja ka Svetom Mestu… Ako sumnjate u to da se o ovoj Velikoj Bitci i Herojskoj Pobedi još uvek gotovo ništa ne zna, – obiđite Vavilonsku Kulu sazidanu od svečanih pa uz to još itekako trijumfalnih pesama i oda u slavu novih božanstava Starogermanskoneopaganskog Panteona „Sanctum Superbia – Sanctum Nihilium”. Od pesama i oda i iz pera „hrišćanskih filosofa” i „hrišćanskih teologa”. I uzmite na primer par takvih opeka iz pera B. Šijakovića i G. Kocijančiča – samo kao uzorak! – pa ih dobro proučite i duhovno razgledajte, suzdržavajući suze i tuge neverice…

             Ni kod P. Florenskog, ni kod S. Bulgakova… nije dakle zaustavljena najezda lukavih legionara mrzosti opustošenja mizosofije… ni kod V. Solovjeva, ili S. Franka. N. Berđajeva ili I. Iljina… na sveto mesto Filosofije – i njihova infiltracija kroz, u to vreme već gotovo nebranjeni Koridor filosofije, ako je moguće, i u Najsvetije Mesto Teologije – da bi povukli sa sobom u ponor i svete ako je moguće – iz metanoje u paranoju i parapistiju. Dakle, ni kod malo pre nabrojanih, a kamoli kod drugih još detinjastijih umom (ili onih što su „bezazleni” kao zmija), nije zaustavljena ova najezda – već u „Atini i Jerusalimu” (i to uprkos njegovom neshvatanju odnosa dva Helenizma, Dve Atine, Dva Jerusalima, i Dva Izraela) Lava Šestova. U „Atini i Jerusalimu”, epohalnom i ključnom, kardinalnom remek delu, o kojem se još uvek gotovo ništa ne zna. Braneći tako telom i telesnim umom Termopilski klanac koji vodi ka Pravoj Filosofiji a time i ka Pravoj Teologiji i Evlogiji – od palih hrišćana – upravo Leon – Novi Leonida je odbranio i Pravu Kainos Atinu na Putu ka Pravom Kainos Nebeskom Ierosalemu: Tamo gde će Muzika moći da se Vidi onako kao što se i Svetlost Čuje.

            MUZIKA I FAN(FON)TOMI – Ali neka nam i Her Heine, kao insajder iz Tabora Neostarogermana, odnosno legiona Antihrista, ispriča nešto o svemu ovome iz svog ugla, i sopstvenim rečima. A možda i, što da ne, i još poneki njegov, Hegelov i Marksov saborac. Aidiatur et altera pars. Počujmo prvo Hajnea. Ali pazimo! Lažni pesnici mnogo lažu, i kao i svi lišeni umetnosti propadaju od neistine. Ili, isto tako, lišeni Istine propadaju kao neumetnici. Ovo ne znači da je Hajneovo obraćanje (ili preciznije rečeno ultimatum) „Francuzima” (čitaj: Hrišćanima!) bilo ikakvo preterivanje ili pristrasna iluzija, neobavezna i beznačajna fantazmagorija. Naprotiv! Ono je bilo proročko (jer i demoni, pa time i demonoimani, ponekad, po dopuštenju, tačno proriču) i ostvarilo se na najstrašniji način. Her Heine je još 1834. godine – tačno jedan vek pre dolaska Hitlera na vlast u Nemačkoj – zaprepaščujuće pa čak i zastrašujuće precizno opisao sve što će se događati, i što je još važnije, kako i zbog čega (naravno iz demonskog ugla). Ili je čak on možda bio direktni Guru i Rozenberga i A. Hitlera? I zajedno sa svojim prisnim prijateljem i intimusom K. Marksom podstrekač i inspirator Hitlerovih višegodišnjih prijatelja (koji su čak sanjali i o večnosti tog prijateljstva! – naravno!) Lenjina i Staljina? Ne bismo se tome nimalo začudili od nekoga tako zaljubljenog u Spinozu i Spinozinu „Sancta Superbia”, kao što je to bio Hajne. U divno i pritom toliko sistematski izloženo učenje „Deussivenaturaliste” Benedictusa, koje je bilo podjednako neodoljivo i za Ničea, a potom takođe i za tolike „SSnaturaliste”. Ni po pitanju ovog Benedictusa Oficiri Nemačkog SS-a se nisu nikako slagali sa Rabinima. A pogotovo Učitelji i Vaspitači tih Oficira! Čujmo dakle huškača (iz grobnice od dušeka u Melstromu morfijuma nepokretnog i bludećeg), velikog Marksovog prijatelja, – na pomen čijeg imena se Marks samo tajanstveno smešio kao Mona Liza, i taj smešak propraćao škrtim i zagonetnim rečima „nama su potrebni pesnici!” – Hajdriha Hajnea – kako zavađa (ne bez osnova, i bez pristanka bar jedne od strana!) Evropske Narode. U ovom slučaju „samo” Nemce i Francuze. Hajne za nas – iako protiv nas! – otvara Pandorinu Kutiju Germanske Neopaganske Mizosofije, Besstijarijum krvožednih „des blondes besties”: utvara bez mirisa, ukusa, svetlosti i boja, bez lica i srca: utvarâ bez mirisa, ukusa, svetlosti i boja, bez lica i srca.

            RING DER VALKIREN – Taj „nežni” „Lirski Pesnik” Doctor Džekil, otkriva nam se i kao Jezivi Spin i Splin Doctor Hajd. On ovde komanduje i kliče non lugere već samo škrgućući zubima inteligere-a Opšti i Očajnički Napad Armije mrzosti opustošenja – daje trubni znak za otpočinjanje Armagedona (ili možda pre duva u dugački alpski Rog, poput onog koji su Starogermanska Plemena koristila u ratovima; a Vagner nam je dao priliku da to počujemo i u drugačijem aranžmanu u Valkirama), [ali najbolje Šostakovič u Staljingradskoj Bitci iz koje su upravo takvi pasaži preuzeti u filmu Konan Varvarin] – komandovao je i duvao je, i još će. Razleže se beslovesni i „iracinalni” zvuk „inteliger-a” Bezumne i Slepe „Čiste” Volje za „Moć” Potpune Nemoći svih i svega. Incipit Troegedia: Apoteoza „s one strane nihilizma i pleromizma” – Apoteoza Neminizma! Obožavanje „Nikovila”: „zašto (i(li) za koga) bi pre bio neko nego niko?)” – doponoruje (bacajući se u vrhunac dna) Lajbnica, Šelinga i Hajdegera, ova Volja za ugasnućem „sveta kao nevolje i predstavke” gašenjem same sebe: Volja za Samoutrnućem: Nibbanu! Nibbana is Joy! Brama is Joy! Nibbana is Brama! S one strane (paklenih) muka i Radosti (Budućega Veka Večnosti Nadvečnog i Prevečnog Naddubokog i Nadvisokog Carstva Slave). „Enywhere out of the everywhere and nowhere”… „Enynowhere out of everynowhere and everywhere and anywhere”… „Egzit-stential Philomisosophy of Out-ismuss!”… „Enynowan out of the enywan and everynowan”… – „Neopagani svih zemalja, svih podzemljâ i svih podnebesjâ, ujedinite se – odnosno – ujedajte svakoga i sve (svakog nikog i svako ništa) kao sebe (Kao Jedinog Nikog i Njegovo Vlastništvo)”! Za „Panuroboroteizam Omnineminizma!”… Podsetimo se dakle ove, i danas odjekujuće melodijice, sa samo malo izmenjenim – demokratizovanijim! – notama. Jer Hajne, kao i mnogi danas, i pre, i kao što će mnogi to isto tek još činiti i ubuduće, zapravo – nimalo nedemo(no)kratično, naprotiv! – ovako priprema „Svetski Mir Svetske (Kantove i mnogih drugarâ!) Konfederativne Države”: Novum (Dis) Ordum Seacul(atr)orum. Antimir. Pomoću Antirata… Čujmo dakle alpski Rog Velikog Huškača zarad Svetskog i VečnogMira (pionira Korporacije za Mir! Korporacije za Nirvanu! Morfijumskog Svedoka – Mučenika: Heautontemoroumenosa) : („Samo ti duvaj u svoj Rog brate – sinko!”) „Nemačka revolucija neće biti blaža” – Hajne „otvara oči” „Francuzima” za stvarnu revoluciju, koja bi mogla proizaći: iz Reformacije i Nemačke Filozofije – „zato što joj prethode Kantova kritika, Fihteov transcedentalni idealizam i čak filozofija prirode. Uz pomoć ovih doktrina razvile su se revolucionarne snage koje samo čekaju dan kada će eksplodirati i ispuniti  svet užasom i divljenjem. Pojaviće se kantijanci koji ni u svetu fenomena neće hteti da znaju za milost i koji će mačem i sekirom preorati tlo našeg evropskog života da bi uništili i poslednje korene prošlosti. Na pozornicu će stupiti naoružani fihteovci, čiji fanatizam volje neće obuzdati ni strah ni interes…, takvi transcendentalni idealisti bili bi u jednom društvenom prevratu još nepokolebljiviji nego prvi hrišćani, pošto su ovi podnosili muke na zemlji da bi time dospeli do nebeskog blaženstva, dok transcendentalni idealist same muke smatra pukim prividom nedohvatljiv je iza zaklona vlastitog mišljenja. Ali još strašniji od svega bili bi filozofi prirode, koji bi aktivno učestvovali u jednoj nemačkoj revoluciji i identifikovali se sa samim razaranjem. Jer ako ruka kantijaca udara snažno i sigurno zato što njegovo srce ne poznaje tradicionalno strahopoštovanje; ako fihteovac hrabro prkosi svakoj opasnosti zato što ona za njega u realitetu uopšte ne postoji; onda će filozof prirode („sive Deus!”) biti strašan zato što se udružuje sa iskonskim silama prirode, što može prizvati demonske sile starogermanskog panteizma (sic!) i zato što se u njemu budi ona ratobornost koju nalazimo kod starih Germana i koja se ne bori da bi uništila, niti da bi pobedila, već naprosto zato da se bori… kada se ukroćujući talisman, krst, jednom slomi (sic!), onda će iznova uzavreti bezumni ratnički bes o kojem nordijski pesnici toliko pevaju i govore. Taj talisman je crvotočan (sic!) i doći će dan kada će se bedno srušiti…”.

            VOLjA ZA MOĆ POZNANjA NUŽNOSTI. ANĐEO SA DALEKOISTOČNOG PROZORA. BRAHMA ALS NIBBANA – Evo i Šopenhauerovske „Bezumne i Slepe Volje”. Ničeovske jer je za „Moć” i Hitlerovske po znaku „crvotočnog ukoćujućeg talismana krsta” na četiri mesta slomljenog (izgleda kao da se Hajne pre proricanja i zaricanja konsultovao i sa „Proročanstvima” svog sabrata Mišela de Nostradamusa koji, kako kažu, najavljuje (planiranog?) Histera i krivi nekrst (sabrata Adolfa)); i, dakako, last buth not least, Volje „Arijevske” po Svastici u Zelenom licu Tibetanskog Hitlerovog Budističkog gurua: „Anđela sa Dalekoistočnog Prozora”
!

             A tek Kantovske, Hegelovske i Hajdegerovske! Prepoznajete li i njih – i to po preimućstvu! – u „Njoj”? Nesumnjivo, u najmanju ruku, jasno razaznajete (ma koliko obezličene i nagrižene njenim želudačnim sokovima) Darvina, Frojda i Marksa? (Izgleda da baš i nisu toliko strane jedna drugoj „Gora Znanja” i „Lavina Bezumne i Slepe Volje”? I izgleda da baš i nisu toliki antipodi i nepomirljivi antagonisti oni koji se klanjaju u svetilištu „Znanje Je Moć”, i oni koji to čine u svetilištu „Volje za Moć”? Izgleda kao da čak imaju i zajedničko, Najezoteričnije svetilište, gde se „Apolonijski” element (sed ratine!): logicque et aritmeticque avant tout les freres et avant tout les chaoses; i „Dionosijski” element (sed iratione!): musicque avant tout les choses et avan tout les ordres; Venčavaju, čak, Samovenčavaju! U Svetilištu „Volje za Znanjem: Poznanjem Nužnosti: Volje za Nužnošću: Nužne Volje za Nužnošću i Volje Nužnosti za Voljom”?). 
* Zahvaljujem na mentorskoj pomoći i saradnji gospodinu Dionisiju Dejanu Nikoliću.

� [Kao „Necesiognosije” („Nuždopoznanja”): „Anankegnosije”: „Emimognosije”: „Simulakrumoparagnosije”! pavši iz Teognosije: Teokognosije].


� [Ali je itekako brao, zbirao i sabirao, saborovao Saboru Svete Trojice Saborom Svete Trojice sobom sasaborujući vozsaborivanjem Saboru Boga svu tvar].

� Upor. Sv. Jovan Lestvičnik kod Georgija Florovskog „Istočni Oci 5 – 8 veka”, MANASTIR HILANDAR, Sveta Gora Atonska, 1998, str. 188.  

